Toshkentda Ташқи ва ўрта қулоқнинг ўткир ва сурункали яллиғланиш касалликлари - LOR klinika markazi Hijoma Zuluk sentr Toshkent Yunusobod Chilonzor Lor 24/7 klinika\nКулок супрасининг тузилиши хар бир инсонда хар хил булади. Ташки кулокнинг тугма нуксони куйидагича булади; микротия – кулок супрасини ривожланмай, факатгина уни айрим булакларини булиши; макратия – кулок супрасининг хаддан ташкари катта хажмда булиши; анатия – бутунлай кулок супрасининг булмаслиги. Нуксонлар факатгина жаррохлик йули билан даволанади. Микротия купинча ташки эшитув йулининг бутунлай ривожланмаганли (атрезияси) билан бирга учрайди. Бу нуксонда эшитиш функцияси хам бузилади.\nОтгематома – кулок супрасида кон йигилиши. Бу касалликда кулок супраси шикастланиши еки узок эзилиши натижасида кон томирлари ерилиб, тогай билан тогай усти катлами орасида кон йигилиб колади. Отгематома купрок жисмоний тарбия билан шугулланувчи (гимнастлар, боксерларда) ва огир юк кутарувчиларда учрайди. Кулок супраси катталашиб, шиш пайдо булади, тери корамтир-кукиш тусга кириб, пайпаслаб курилганда юмшок, ичида суюклик борлиги (флюктуация) аникланади. Махаллий харорат кутарилмайди, огрик булмайди. Даволашда бошлангич даврида кулок супрасига муз куйиш тавсия этилса, кейинчалик конни игна санчиб тортиб олиш ва кулок супрасини иккин томонидан каттик сикиб боглаб куйиш керак.\nПерихондрит – кулок супрасини тогай кисмини йиринглаб, яллигланиши. Кулок супрасини тогай усти катламига бирор инфекция (микроблар) тушиши натижасида булади, купинча радикал операциядан кейин, кулок супрасини хашоратлар чакиши ва х.к. Бунда кулок супраси катталашади, териси кизариб шишади. Пайпаслаб курилганда махаллий харорати баланд булиб каттик огрик сезилади. Тезда тиббий ердам курсатиб фасадни ерилмаса, кулок супрасининг тогайи чириб, супранинг шакли хунук булиб кетади.\nКулок супрасининг перихондритини сарамас касаллиги билан алмаштириш мумкин. Сарамас касаллигида кулок супрасидаги узгаришлар кулокнинг юмшок кисми (солинчок) да хам булади. Перихондритни даволашда курук иссиклик, УВЧ, антиботиклар ва жаррохлик усуллари кулланилади.\nТашки эшитув йулининг олтингугурт тикини. Ташки кулок йулининг кириш кисмида махсус безлар булиб, улар олтингугурт моддаси ишлаб чикаради. Баъзан шу безларнинг фаолияти ошиб (гиперсекреция), куп микдорда олтингугурт ишлаб чикарилади ва натижада ташки эшитув йулида тикин (пробка) пайдор булади. Купинча кулокга сув кирганда олтингугурт тикини шишади ва ташки эшитув йулини бутунлай беркитиб куяди. Беморлар тусатдан гаранг булиб колишганига, кулокда шовкин пайдо булганига шикоят киладилар. Гаранг булган кулокда беморлар уз овозларини эшитадилар (аутофения). Даволаш учун ташки эшитув йулини ювиш тавсия этилади. Агар олтингугурт тикинчаси каттик булса, бир неча кун кулокка ег еки ишкорий эритма томизиб юмшатиш лозим.\nТашки кулок йулидаги ет жисмлар. Ет жисмлар купинча болаларда учрайди, улар кулга тушган майда жисмларни кулокка тикишга одатланганлар (тугмалар, олча данаги, когоз, нухот ва бошкалар). Бундан ташкари жонли ет жисмлар хам булиши мумкин (пашша, чивин, суварак ва Х.К.).\nЕт жисмлар ташки эшитув йулида йиллар давомида етиши мумкин, чунки бемор буни сезмаслиги мумкин. Жонли ет жисмлар ташки эшитув йулиги кирганда каттик огрик ва кулокда шовкин булади. Буларни йукотиш учун ташки эшитув йулиги 10-15 томчи суюк ег еки спирт куйилади, кейин ювиб ташланади. Кулокда ет жисмларни олиб ташлашда кулокни илик сув билан ювиш тавсия килинади.\nТашки эшитув йули чипкони. Купинча терининг юза жарохатланиши (бармок, гугурт чупи билан) ковлашдан келиб чикади. Беморлар каттик кулок огригандан шикоят киладилар, бу огрик кулок супрасини олдинги томонидан думбокни (tragus) босилганда, пасти жагни харакатга келтирганда зураяди. Тана харорати кутарилади. Ташки эшитув йули курилганда терининг буртганлиги, эшитув йулининг торайганлигини курамиз. Купинча ногора парда куринмайди, эшитиш пасаяди.\nДаволаш: Антибиотиклар, борат спирт шимдирилган томпон тикилади, огрикни колдирувчи дорилар берилади. Аутогематерапия, пишган даврида ериш тавсия килинади.\nОтомикоз. Ташки эшитув йулининг деворларида хар хил замбурглар усиши мумкин (Aspergillus niger, flavus,fumigatus,penicillinm ва бошкалар).Касалликни келиб чикишида узок вакт намли атмосферада булиш,катта микдорда антибиотик ва картиноатерандларни кабул килиш, кулокни радикал операцияси сабаб булади. Беморлар кулокда огрик борлигига, кичишига, кулок окишига шикоят киладилар. Кулокдан замбуругни турига караб сарик, кора, кук рангли йирингсимон модда ажралади. Замбуругни турини микроскоп остида текшириб аникланади.\nДаволашда 3% ли барот кислотаси, дионсидин, хемопсин билан ташки эшитув йули ювилади. Нистатин, миксаформ, левоминли малхамлар куйилади.\nЭкзема. Кулок супрасининг орка томонидан, яъни сургичсимон усимтага утиш чегарасида бошланиб атрофга таркалади. Купинча касалликни келиб чикишига организмнинг умумий касалликлари диабет, падагра, рахит ва бошкалар сабаб булади. Катта одамларга курук шакли, еш болаларда суюклик чикадиган шакли учрайди. Каттик кичима булиши сабабли беморларни уйкуси бузилади. Ташки эшитув йули тораяди, териси шишади, кизаради. Терини кичиш натижасида инфекция (микроб) кириб кулок ташки диффуз отитини келтириб чикаради.\nДаволаш. Биринчи навбатда касалликни келтириб чикарган сабаби аникланади. Яллигланган жойни тоза мой билан артилади, 5 % ли резорцин эритмаси еки бура суюклигини суртиб,боглаб куйилади. УВЧ еки ултрабинафша (лазерь) нурлари билан нурлантирилади.\nУрта кулок касалликлари. Урта кулокнинг уткир яллигланиши факат ногора бушлигидагина булмасдан эшитув найи, гор (антрум) ва сургичсимон усимтанинг хамма хужайраларида жойлашган булади. Касалликни давомийлигига караб уткир ва сурункали, яллигланиш жараенини даражасига караб катарал, сероз ва йирингли урта отитларга булинади.\nУрта кулокнинг катарал отити. Касалликни чакирувчилари стрептококк, пневмококк ва стафилакокклар хисобланади. Урта кулокнинг катарал отити яллигланиш жараенини бурун бушлиги ва бурун-халкумдан эшитув найи ва ногора бушлигининг шиллик каватига утганида ривожланади. Эшитув найи шиллик каватини яллигланиши уни тешигини торайишига олиб келади. Эшитув найининг торайишига бурунни нафас олиш функциясини бузулиши олиб келади. Буни сабаби\nкупинча бурун бушлигидаги полиплар, бурун чиганокларининг гипертрофияси, аденоидлар, ринофарингитлар. Бурун ендош бушликларининг касалликлари, усмалари булади.\nЭшитув найини утказувчанлигини бузилиши натижасида ногора бушлигида босим посаяди, ногора парда ичкарига караб тортилади.\nБелгилари: Беморлар кулок битишидан, эшитиш кобилиятини пасайишидан, озгина шовкиндан ва уз овозини касал кулокда купрок эшитиш (аутофания) дан шикоят киладилар. Эшитиш функциясининг бузилиш даражаси ногора бушлигидаги транссудатнинг микдорига боглик булади. Отоскопия килинганда кулок пардаси ичкари томон букилган булиб, унинг ранги бироз саргиш еки кукимтир холатда булади. Болгачани дастаси калта булиб, кичик усимтаси ташкарига караб, буртиб чикиб туради.\nЭкссудатив отитда ногора бушлигида суюклик борлиги куриниб туради. Болаларда купинча иккин томонлама булади ва эшитиш функцияси сезиларли даражада бузилади.\nДаволаш: Аввало бурун, унинг ендош бушликлари, бурун тусиги хамда бурун-юткин атрофидаги касалликларни бартараф этиш билан бир каторда, эшитув найини утказувчанлик кобилиятини тиклаш, ногора бушлигида йигилиб колган зардобни олиб ташлаш зарур.Бурун бушлигига кон томирини торайтирувчи ва шиллик кават шишини камайтирувчи дорилар томизилади (эфедрин,адреналин, галозалин, нафтизин). Эшитув найи оркали хаво юбориш. Бундан ташкари, иситувчи компресс, солюкс, инфракизил нурлар буюрилади. Лазер нурлари билан даволаш хам яхши натижалар беради.\nАэроотит. Бу касаллик самалетни тезда ердан кунишида буладиган атмосфера босимини узгариши натижасида келиб чикади. Бунда эшитув найининг утказувчанлик функциясининг кай даражада эканлиги катта ахамиятга эга.\nБелгилари: кулокнинг тикилиши, огрик, эшитишни пасайши, кулокда шовкин булиш, бош айланиш.\nОтоскопияда ногора парда ичкарига букилган булади. Даволашда эшитув найининг функциясини яхшилашга каратилади.\nУрта кулокнинг уткир йирингли яллигланиши. Бу касалликни келиб чикишида ногора бушлигига кирадиган стрептококк, стафилакокк, вирус-грипп, пневмакокк ва бошкаинфекиялар сабабчи булади. Уткир йирингли урта отит кизамик, бугма, скарлатина каби касалликларни асорати сифатида хам булиши мумкин. Уткир йирингли урта отитларникелиб чикишида гипертрофик ринит, аденоидлар, бурун бушлигидаги полиплар ва усмалар хам катта ахамиятга эга. Касалликни бошланишига тумов, совуккотиш, организм реактивлигини пасайиши олиб келади.\nКупинча урта кулокка инфекция эшитув найи оркали киради. Одатда ногора бушлигида инфекция булмайди, чунки эшитув найининг хилпилловчи эпителийси бунга йул куймайди.\nЭшитув найининг яллигланиш касалликларида унинг барер функцияси бузилади. Ногора бушлигига инфекция ногора парда тешилганда хам кириши мумкин, еки сургичсимон усимтани жарохати оркали. Кам холларда инфекция гемотоген йул билан киради (кизамик, тиф, сил касалликларида).\nУрта кулокни уткир йирингли яллигланишини умумий ва махаллий белгилари булади. Касалликни кечишини уч даврга булиш мумкин: биринчи давр – кулок пардасини тешилгунча булган даври; иккинчи даври – парданинг тешилши ва йиринг окиш даври; учинчи даври эса\n– согайиш (тузалиш) давридир.\nКасаллик бошланганда кулок парда бироз кизарган,кон томирлари кенгайган булади. Эшитиш функцияси пасаяди. Касалликни шу даврида даволанмаса, кулок пардасини кизариши кучайиб, калинлашади, эшитиш кобилияти яна пасаяди. Ногора бушлигида зардоб куа микдорда йигилиб, у ерда босим ошиб огрик кучаяди, кулок парда ташкарига буртиб туради. Сургичсимон усимтани босганда огрик пайдо булади. Конда лейкоцит таркиби ва СОЭ микдори кутарилиб боради.\nТана харорати юкори даражада, бош ва кулокдаги огрик каттик булиб, эшитиш кобилияти бутунлай емонлашади. Кейинчалик кулок пардаси юпкалашиб, ерилади. Бу тешикдан йиринг окади. Йиринг окиши билан аста-секин беморни ахволи яшхиланиб боради, тана харорати пасаяди, кулок ва бошогриги камаяди. Кулокдаги яллигланиш камайиб, кулок пардасининг кизариши йуколади. Ундаги тешик бекилиб эшитиш кобилияти тикланади.\nДаволаш усуллари: Эшитув найининг дренаж ва вентиляция функциясини яхшилаш учун бурунга кон томирини торайтирувчи дорилар томизилади. Антибиотиклар, сулфаниламид дорилари, огрик колдирувчи, хароратни пасайтирувчи дориларберилади.\nФизиотерапевтик муолажалар: УВЧ, солюкс, электромагнит тавсия этилади. Эшитув найини катетиризация килиб гидрокартизон пенциллин билан юборилади.\nАгар беморда лабиринтит еки мия ичи асоратлари пайда булса (кусиш, бош айланиш, каттик бош огриши) унда парацентез килинади, яъни ногора парда махсус скалпел ердамида тешилади. Одатда ногора парда пастки орка квадратида тешилади.\nБолаларда учрайдиган уткир отитнинг узига хосхусусиятлари булиб, камдан-кам холларда узича кечади асосан бошка аъзо ва системалар хасталиклари (рахит, зотилжам, УРК, меъда-ичак йули бузилишлари, бунда тез-тез кусилганидан кусук кенг ва калта эшитув найи оркали урта кулокка тушиши мумкин) билан бирга давом этади. Кукрак ешидаги болаларда кечадиган уткир урта отитга ташхис куйиш учун анамнез маълумотлар туплаш урнига болани кузатиб боришган тугри келади (иштахаси кандай, бола кукракни эма туриб чинкириб йиглайдими, шунга каралади). Отоскопия манзараси ишончли булмайди – ногора парда бола чинкириб йиглаганда кизаради, лекин кулокда хеч кандай хасталик сезилмайди, аксинча, бу вактда ногора парда кулранг булиши мумкин. кулок супачасига босиб курилганда каттик огрик беради. Чунки болаларда эшитув йули суякланмагани учун калта булади, бунда супачага босиш, амалда яллигланган ногора пардаги босиш билан баравар булади. Бола уткир отитда касал кулогини естикка босиш етади. Энсаси билан естикни ишкалайди. Бу ешда сургичсимон усимта хали яхши ривожланманганлиги учун (факат гор булади) унинг суяк деворларини парчалаб юборадиган жараенини мастоидит эмас, балки антрит деб аталади. Бу холларда бажариладиган операция антротомия деб юритилади.\nМастоидит – сургичсимон усимтанинг суяк элементларини парчалайдиган урта кулокнинг уткир йирингли яллигланишидир. Айнан сургичсимон усимтанинг суяк тукимаси деструкцияси туфайли мастоидит уткир урта отитдан фаркланади. Мастоидит гор томи, лабиринт, юз нервининг парчаланиши каби асоратлар колдириши мумкин. Микрофлора вирулентлилигининг ошиши, вактида овкатланмаслик, микрофлоранинг сульфаниламидларга ва антибиотикларга нисбатан сезгир булмаслиги, организм реактивлигининг бузилиши уткир отитнинг мастоидитга айланишига сабаб булади.\nБелгилари. Уткир урта отит кечишида еки 2-3 хафта уткач, кулокда, кулок орти сохасида огрик кучаяди. Огрик спонтан (бехосдан), шунингдек сургичсимон усимтага унинг чуккисига еки ен сатхига босиб курилганда кучайиши мумкин. Эшитув пасаяди, кулок шангиллайди, куплаб йиринг окади. У куюк ва саргимтир рангда булади. Тана харорати 38-39 даражагача кутарилади. Беморнинг умумий ахволи анча огирлашади.\nОтоскопия: ташки эшитув йулининг суяк булимидаги юрка-юкори деворининг осилиб колиши мастоидитнинг патогномоник белгиси хисобланади. Бу периост ходисаларига алокадор булиб, у сургичсимон усимта «горида» юзага келадиган йирингли хараен, усимта деворлари деструкциясини келтириб чикаради, турли йуналишларда таркалади ва усимтанинг ен сатхида, орка деворида периостга етади. Бу сохалардаги шиш, баъзан эса йирингнинг ерилиб кетиши мастоидит ташхисини тасдиклайди. Ногора парданинг кизаргн, калинлашган, тешилган жойидан йиринг окиб чикади. Беморда мастоидит аникланганда кулок супрасининг олдинга ва пастга буртиши, кулок орти сохасида терининг шишиб чикиши ва кизариши киши эътиборини жалб килади. Сургичсимон усимта юзаси босиб турилганда ва уни туккиллатиб уриб курилганда хам огрик сезилади. Чакка суяги рентгенографияси йирингга тулган сургичсимон усимта катакчаларининг корайганини, шунингдек катакчалар орасидаги айрим суяк деворларининг емирилганини курсатади. Тупланган анамнезлар ва беморни объектив текширилганда аникланган белгилар буйича мастоидит ташхиси куйилади. Ташхисни айдинлаштириш ва мастоидитнинг огир асоратларига йул куймаслик учун беморни кулок, томок, бурун касалликлари врачига юбориш лозим.\nДавоси: хирургик – мастоидотомия килинади. Тери коплами каватма-кават кесилиб сургичсимон усимтанинг кортикал катлама очилади, кейин «гор» тешилиб, аста-секин усимтанинг барча зарарланган хужайралари очиб тозаланади. Операция вактида урта кулокнинг эшитиш функциясини саклаб колиш учун эшитув йулининг орка девори олиб ташланмайди ва ногора пардаги тегилмайди, чунки уткир яллигланиш жараенида урта кулокнинг эшитув суякчалари занжирида унча деструктив узгаришлар кузатилмайди.\nЎрта қулоқнинг сурункали йирингли яллиғланиши. Этиололгияси: стафилококк, стрептококк, вируслар, 24% да замбруғлар.Касалликни кечишини доимий белгилари:\nОторея -қулоқдан йирингли ажралмаларни 6 ва ундан кўп ҳафта бўлиши . Йирингли ажралмалар доимо ёки вақти-вақти билан бўлиши мумкин.\nНоғора пардада перфорация бўлиши (кўп холларда атрофи қалинлашган бўлиши).\nЭшишитишни пасайиши, кетишига қараб бош айланиши, қулоқда шовқин бўлиши, бош оғриши ва ҳ.к. Ўрта қулоқнинг сурункали йирингли яллиғланиши 2 хил кўринишда бўлади: эпитимпанит, мезотимпанит. Сурункали йирингли мезотимпанит ўрта қулоқнинг шиллиқ қаватини ўрта ва пастки қисмини яллиғланиши билан кечади. Беморлар эшитишни пасайиши ва қулоқдан йирингли ажралма ажралишига шикоят қилади. Перфорация ноғора парданинг таранг қисмида бўлади. Қулоқдан ажралаётган ажгалма шиллиқли, шиллиқ-йирингли ҳидсиз бўлади. Мезотимпанитни қўзиш сабаблари: қулоққа сув тушиши, юқори нафас йўллари касалликлари ва бошқалар. Ҳуруж даврида йирингли ажралма кўпаяди, қулоқда оғриқ пайдо бўлади, ҳарорат кўтарилади, эшитиш кондуктив типда пасаяди. Эшитишни пасайиши перфорация катталигига боғлиқ бўлмай балки ўрта қулоқдаги эшитиш суякчаларнинг ҳаракатига ва чиғоноқ дарчаси мембранаси ҳаракатига боғлиқ бўлиб 40-50 Дб кам бўлмайди.Эшитиши пасайган беморларни50 % да қулоқда паст частотали шовқин кузатилади. Сурункали йирингли эпитимпанит анча оғир кечади. Касаллик асосан нағора бўшлиғининг юқори қисмида кечади, жараён ўрта ва пастки қисмларга, ноғора бўшлиғи суяг деворига, эшитиш суякчаларига ҳам тарқалиши мумкин. Яллиғланишни ноғора бўшлиғини устки қисмида бўлишига сабаби бу ерда шиллиқ қаватда бурмачаларнинг бўлиши. Ноғора пардадаги перфорация уни бўшашган қисми ёки суяк қисмида бўлади. Ажралма кўланса ҳидли бўлади, сабаби суяк чириши ва пуринларни (индол, скатол) ажралишидир ва анаэроб инфекцияни қўшилишидир. Эшитишни пасйиши мезотимпанитникига қараганда анча паст бўлади. Эшитиш пасайиши аралаш тури кўпроқ учрайди. Отскопияда йиринг, грануляция, полип ва холестатомани кўриш мумкин.\nХолестатома – терини эпидермал қисмини концетрик холда йиғилиши натижасида пайдо бўлган ва уларнинг парчаланишидан ҳосил бўлган холестерин массадир. Одатда у қўшувчи тўқимадан иборат парда – матрикс ҳосил қилади. Матрикс кўп қаватли ясси эпителий билан қопланган ва сукка жипс ёпишган ҳатто ўсиб кирган бўлиши мумкин. Холестеатома суяк тўқимасини коллогеназа ферменти билан дестркцияга учратиб ҳаттоки юз нервининг каналида фистула ҳосил қилиши мумкин натижада лабиринтит ва юз нервининг фалажи пайдо бўлади.\nЙирингли лабиринтит ўта ҳавфли бўлиб ички қулоқнинг нерв ҳужайралари ўлиб инфекция мия тамонга ўтиб кетади. Холестеатомани борлигини аниқлашда чакка суягини Шюллер ва Майер бўйича рентгенография қилиш алоҳида аҳамиятга эга.\nСурункали йирингли отитларни даволаш консерватив ва жарроҳлик усулда бўлади. Ноғора бўшлиғи суяк қисмида жараён йўқлиги касалликни консерватив даволашга кўрсатмадир, суяк кариеси ва холестеатомада эса жарроҳлик амалиёти қўлланилади. Ҳар бир беморни даволаш неврапатолог, окулист, терапевт шифокорлари билан бирга олиб борилади. Касалликни даволашда ноғора бўшлиғи тозаланади, грануляция ва полиплар олинади. Бундан ташқари антибактериал, иммуномодуляторлар, сўрилтирувчилар, дезинтоксикацион, десенсибилизацион ва маҳаллий даво қўлланилади. Жарроҳлик амалиёти 2 мақсадни ўз ичига олади:\n1.Чакка суягидан патологик ўчоқни олиб ташлаш ва мияга йирингли процессни тарқалишини олдини олиш.\n2.Товуш ўтказувчи йўлининг функционал ҳолатини тиклаш, эшитишни яхшилаш. Биринчи мақсадни амалга оширишда радикал усул қўлланилади. Радикал жарроҳлик усулини қўллашга мутлоқ кўрсатмалар:\n1.Ўрта қулоқ суягининг кариеси.\nСурункали мастоидитни бўлиши.\nЮз нервини фалажи\n6.Жараённи мия ичига тарқалиши.\n© 2021 LOR klinika markazi Hijoma Zuluk sentr Toshkent Yunusobod Chilonzor Lor 24/7 klinika - LOR24.UZ


12 Июнь 15:48\nДавлат меҳнат инспекторлари вояга етмаганларни ноқонуний равишда иш билан таъминлаш бўйича 2020 йил 5 ой ичида 3 та ва 2019 йилда 5 та ҳолатни аниқладилар. Қозоғистон Меҳнат ва аҳолини ижтимоий муҳофаза қилиш вазирлиги 12 июнь - Бутунжаҳон болалар меҳнатига қарши кураш куни муносабати билан иш берувчилардан болаларни ноқонуний равишда ишлатмасликка чақирмоқда.\nБолалар меҳнати - бу боланинг соғлиғига таҳдид соладиган ёки унинг таълим олишига тўсқинлик қиладиган, соғлиғига, жисмоний, ақлий, маънавий, ахлоқий ва ижтимоий ривожланишига зиён келтирадиган иш.\nХалқаро меҳнат ташкилотининг маълумотларига кўра, дунё бўйлаб 218 миллион бола ишлашга мажбур. Уларнинг 73 миллиони хавфли ишларда банд.\nҚозоғистонда 2020-2022 йилларда болалар меҳнатининг ёмон шаклларини йўқ қилиш сиёсатини такомиллаштириш, вояга етмаганларнинг ҳуқуқлари ва эркинликларини ҳимоя қилишни таъминлаш, болалар меҳнатининг ёмон шаклларини йўқ қилиш тўғрисидаги қонун ҳужжатларига риоя қилинишини текшириш бўйича иш олиб бормоқда.\nСўнгги 5 йил давомида мамлакатда тамаки ва пахта саноатида болалар меҳнатидан воз кечиш бўйича самарали чоралар кўрилди, болалар ҳуқуқларини ҳимоя қилиш учун самарали ҳуқуқий база яратилди.\nҲозирги вақтда болалар меҳнатидан фойдаланиш ёзги таътил пайтида кўпинча учрайди. Шу билан бирга, 12 ёшдан 18 ёшгача бўлган болалар кичик бизнес билан шуғулланадилар: бозорларда, автомашиналарни ювиш ва машиналарни таъмирлаш станцияларида, умумий овқатланиш жойларида ва бошқа жойларда ишлашади. Ушбу ҳолатларда энг кўп учрайдиган қоидабузарлик меҳнат шартномасининг йўқлигидир.\nМамлакатда миллий ва минтақавий даражаларда ҳар қандай бола ёки катталар ўз муаммолари ҳақида қўнғироқ қилиб, гаплаша оладиган ишонч телефонлари мавжуд (Болалар ҳуқуқларини ҳимоя қилиш қўмитасининг ишонч телефонлари - 74-25-28, Миллий ишонч телефони - 150).\nМеҳнат вазирлиги иш берувчиларни меҳнат қонунларига риоя қилишга ва тақиқланган болалар меҳнатидан фойдаланишни тақиқлашга чақирмоқда.\n#Ёшлар сиёсати #ҚР Меҳнат ва аҳолини ижтимоий ҳимоя қилиш вазирлиги


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Турмуш қурган аёл бахтсизлигининг 5 сабаби\t12:47, 10 май 2016\tМашҳур стереотипларга кўра, оиладаги низолар тўйдан 3,5,7 йил ўтгандан кейин бошланади. Аммо психологларнинг фикрича, бунга йилларнинг эмас, аёлларнинг нотўғри фикрлари сабаб бўлиши мумкин экан. Марҳамат, “Lady.mail.ru” нашри сизларни бу фикрлар билан таништиради.\n1-сабаб: “Турмушга чиқиш — ҳаётдаги энг асосий мақсад” деган фикр\n“Ҳар бир қиз албатта турмушга чиқиши лозим” деган фикр қизларнинг онгига муҳрланиб қолади ва бу фикр ҳаётдаги асосий мақсадга айланди. Паспортга босилган никоҳ штампи ҳар қандай муносабатлардан кўра муҳимроқ туюлади. Турмушга чиқмаган дугоналари улар учун “иккинчи навли” инсонларга айланади. “Тезроқ турмушга чимасам, мен ҳам уларга ўхшаб қоламан”, деб тезроқ турмушга чиқишга шошиладилар.\nАгар асосий мақсад фақат турмушга чиқиш бўлса, тўйдан кейин у долзарблигини йўқотади, у билан бирга ҳаётнинг мазмуни ҳам йўқолади. Мана орзусига эришди, энди нима бўлади? “Рафиқа” бўлиш дегани нима экан? Нотаниш вазият аёлда норозилик ҳисларини уйғотади ва ўзини ноқулай сеза бошлайди. Бу эса биринчи галда муносабатларга путур етказади.\n2-сабаб: “Ҳақиқий ҳаёт тўйдан кейин бошланади”, деган фикр\n“Турмушга чиқиб олганимдан кейин ниҳоят ... деган орзуим амалга ошади” деб умид қилади қизгина. У рафиқаликни бирор мансабга менгзайди, паспортидаги штампни катта ҳаётга йўлланма деб ҳисоблайди. Энди у илгари амалга ошира олмаган орзуларини рўёбга чиқаришни истаб қолади. Масалан, “Ҳозир ҳайдовчилик гувоҳномаси шарт эмас, турмушга чиқсам, болаларимни метрода судраб юрмаслик учун ҳайдовчилик курсларига бориб ўқийман” ёки бўлмаса, “Турмушга чиқсам, албатта қимматбаҳо пўстин сотиб оламан, ҳозирча устимдаги пальтом ҳам бўлаверади”, деган тақиқларини амалга оширишга ҳаракат қилади. Шу пайтгача ота-онасининг, одамларнинг фикрига қулоқ солиб келгани учун энди ҳамма орзу-ниятларига етишишни истаб қолади. Агар бунга турмуш ўртоғи қаршилик қиладиган бўлса, ҳамма нарсадан ҳафсаласи пир бўлади, унинг тақиқларига бўйсунишни истамайди..\n3-сабаб: “Турмуш ўртоғим мени сўзсиз тушуниши лозим”, деган фикр\nБаъзи бир аёллар “Мени турмуш ўртоғим сўсиз тушунади” деб мақтанишади. Улар учун никоҳ “фикрларни ўқиш” мусобақасига айланиб кетади. Уларнинг фикрича, севишиб турмуш қурилса, эр ва хотин бир-бирини сўзсиз тушунади, бахтли ҳаёт кечиришади.\nАслида эса муҳаббат етарли гаров эмас, зарурий эҳтиёждир. Чунки ҳис-туйғулар вафодорликка, рўзғор юкини бўлишишда, фарзандлар тарбиясида, келажак режаларини амалга оширишда кафолат бўлолмайди. Чунки буларнинг барини амалга ошириш учун эр ва хотин гаплашиши, суҳбалашиши лозим. Бундай ҳолларда баъзан фикрнинг тўғрилигини исботлаш учун баланд овозда гапиришга тўғри келади. Бундай ҳолатда аёл бақиришни ҳақорат деб тушуниши, “Эрга тегиб, бахтсиз бўлдим”, деб ўйлаши мумкин. Унинг хаёлида, ораларида муҳаббат қолмагандай, турмуш ўртоғи назар-писанд қилмагандай таассурот уйғонади. Нима қилиш керак: Жуфтингиз сизнинг фикрингизни сўзсиз тушунишини кутиб ўтирманг, унинг ҳис-туйғуларини англашга ҳаракат қилинг, қандай кайфиятда эканлигига эътибор беринг. Ўз хоҳиш ва истакларингиз ҳақида очиқ гапиришни, унинг истакларини ҳам эшитишни ўрганинг.\n4-сабаб: “Эрим дунёнинг барча мусибатларидан халос этади” деган фикр\n“Аёл турмушга чиқсагина, бахтли бўлади”, деб ўйлайди қиз. У никоҳни барча ёмонликлардан — ёлғизликдан, зерикишдан, қўрқувдан ва барча касалликлардан асровчи сеҳрли дори-дармонга қиёслайди. Бундай муносабатларнинг фожиали томони шундаки, йигит ҳам никоҳдан “даво” излайди. Оқибатда йигит ҳам, қиз ҳам бир-биридан кутган натижага эришмагач, ўзларини алданган ҳис қилиб, норози бўлишади. Аёл учун никоҳ биринчи ўринда антидепрессант вазифасини ўтайди. У тўйдан кейин ҳам муносабатлар илк танишган пайтлари кабидек бўлишни истайди. Муносабатларнинг бошқача тус олишини у руҳан қабул қилолмайди.\nНима қилиш керак: Энг аввало турмушга чиқишни даволовчи хусусият деб ўйлашингизни тан олинг. Бундай қопқонга ҳар қандай аёл тушиши мумкин, у эркак олдига керагидан ортиқ талаб қўяди. Бу нотўғри, барча муаммоларни турмушга чиқиш йўли билан ҳал этиб бўлмаслигини тушуниш лозим. Уларни ҳал этишнинг бошқа йўлларини қилириб кўриш керак бўлади. 5-сабаб: “Никоҳ ҳаётимни тубдан ўзгартиради” деган нотўғри фикр\nБаъзан қизлар “Турмушга чиқсам, бу гадой топмас жойлардан, катта шаҳарга кўчиб кетаман”, деб ўйлайди. Агар бу фикр амалга ошса хўп-хўп, аммо уни амалга оширишнинг имкони бўлмаса-чи? Шундан кейин аёлда жуфтига нисбатан нафрат ҳисси уйғонади. Масалан, тўйдан олдин йигит қизга оила қургач, чет элга кетишга ваъда берган, аммо кейинчалик ватанида унга яхши иш таклиф этишгани учун чет элга бориш фикридан воз кечган бўлса, рафиқаси кечирмайди. Аёл ўзини алданган деб ҳис қилади.\nЛола севган инсонини 2 йил аввал учратганини тан олди\tЮзга ҳуснбузар чиқса, бу ниманинг белгиси?\t«Оҳу кўзлар» пардозининг 6 қоидаси\tЭронлик спортчи аёл спортзалда селфига тушгани учун қамоққа олинди\tЮқори марраларни забт этишнинг 7 та сири\tЎзбекистонлик машҳур футболчилар ва уларнинг рафиқалари(Фото)\tОтправить


17:00 / 04.03.2019 1858\n2019 йил 28 февраль куни Узбекистон Республикаси Президенти Ш.М.Мирзиёев Наманган вилоятининг Ахсикент туманига ташриф буюриб, Ахсикент – очиқ осмон остидаги музейнинг ташкил қилиниши хакида кўрсатмалар берди\nЎзбекистон Республикаси Президентининг ташаббуси билан Наманган вилоятининг Ахсикент туманида жойлашган Ахсикент ёдгорлиги худудида 2018 йилнинг иккинчи ярмидан “Очиқ осмон остида музей” ташкил қилиш ишлари бошлаб юборилган бўлиб, 2019 йил февраль ойининг охирларида жаҳон стандартлари даражасидаги музей ташкил этилди. Бу шаҳристон ичида жойлашган 8 та объект бўлиб, улар турар жой, ишлаб чиқариш, ер ости суви йўллари, водопровод ва 1,5 минг йиллик маданий қатламларни ўз ичига олган мажмуадан иборатдир.\n2019 йил 28 февраль куни Ўзбекистон Республикаси Президенти Ш.М.Мирзиёевнинг Наманган вилояти Ахсикент туманига ташриф буюриши ва Ахсикентни – очиқ осмон остидаги музейга айлантириш ҳақида тегишли кўрсатмалар бериши туб аҳолининг кўзларида қувонч учқунларини ўйғотди. Учрашув суҳбат тарзида давом этди. Қувонарлиси, Президент Ш.М.Мирзиёев Ахсикент шаҳрининг узоқ ўтмиш тарихи ва унда олиб борилаётган археологик тадқиқотлар хақида тўла маълумотга эгалиги учрашув қатнашчиларини қувонтирди. Ушбу қадимий шаҳар милоддан аввалги III-II асрларда барпо этилган бўлиб, 5,5 метрли мудофаа деворлар билан ўралган ва майдони 50 гектардан зиёдроқ жойни эгаллаган. Хитой тарихшуносларининг манбаларида Фарғона шаҳри номини хитойчага таржима қилиб “Юан”, водий номини эса “Да Юан” (Катта Фарғона) деб, тилга олинади. Шаҳар топографик нуқтаи назардан 3 қисмдан иборат бўлган: арк, ички ва ташқи шаҳар. Милоддан аввалги 128-127 йилларда иқтидорли хитой дипломати Чжан Цян Фарғона давлатида бўлиб, юртни подшо, 2 та маслаҳатчиси ва оқсоқоллар кенгаши (парламент) ёрдамида бошқаради – деб ёзади. Унинг Хитой императорига йўллаган мактубида Фарғонанинг узуми, ундан тайёрланган ажойиб ичимлиги ва самовий тульпорлари хақида батафсил маълумот берилган.\nШу боис, Хитой императори Фарғона давлати билан ўзаро алоқани йўлга қўйиш ва у ердан самовий тульпорларни олиш учун бир неча маротаба элчилар билан савдо карвонлар жўнатади. Лекин фарғоналиклар самовий тульпорларни хитойликларга бермайди. Натижада, милоддан аввалги 104 йил Хитой ва Фарғона орасида 4 йиллик уруш бошланади. Урушдан чарчаган ҳар икки томон келишиб, сулҳ тузадилар. Бунга биноан фарғоналиклар хитойликларга 300 дан зиёд учқур тульпор отлар беради. Ўзаро тинчлик ўрнатилиб, савдо алоқалари йўлга қўйилади. Фарғона Хитойга самовий тульпорлар, узум ва ундан тайёрланган ичимликлар, пахта ва бошқа маҳсулотлар юбора бошлайди. Хитойдан эса Фарғонага ипак матолар, аёллар атир-упалари ва бошқа товарлар келтирилган. Шу даврдан бошлаб Ғарб билан Шарқни боғловчи Буюк ипак йўли мунтазам фаолият кўрсата бошлайди. Юқорида тилга олинган урушдан кейин фарғоналиклар ўз пойтахти мудофаасига катта эътибор бериб, шаҳар деворлари қалинлигини 20 метрга етказадилар.\nМилодий эранинг VIII аср бошларида араб тарихчиси Таборий Фарғона шаҳрини биринчи бўлиб тилга олади.\nIX асрнинг биринчи ярмида Ибн Хордадбех берган маълумотларга таяниб, Фарғона шаҳрини Ахсикент ёдгорлиги ўрнида бўлганлиги илмий асосланди.\nФақат, IX асрнинг иккинчи ярмидан бошлаб ёзма манбаларда Фарғона шаҳри Ахсикет – деб, атала бошланган.\nНумизматик материалларда эса шаҳар то XI асрнинг ўрталаригача икки ном билан Фарғона – Ахсикет деб, аталган экан. Демак, маҳаллий халқ ўз шаҳрининг эски номини узоқ давр унутмаган.\nАрхеологик тадқиқотларга қараганда, пойтахт шаҳар Ахсикетнинг майдони IX-XII асрларда 400 гектардан ошиб кетади, аҳолиси 200 мингдан зиёд бўлган. Шаҳар ҳар томонлама ривожланиб, гуллаб яшнайди. Бу ерда тошга урса уни кесадиган, эгилса ҳам синмайдиган дунёга "Дамашқ қиличлари" номи билан машҳур бўлган қуроллар ясалиб, Шарқдан Хитой, Ғарбдан Халифалик пойтахти Дамашқ бозорларида сотилган.\nX асрнинг ўрталаридан Ахсикет шаҳрида ер ости водопровод тизими фаолият кўрсатган. Водопровод пиширилган ғиштлардан хозирги метро усулида туннель кўринишида қурилган бўлиб, ҳар 80-100 метрда пишиқ ғиштлардан қурилган ер ости ярим гумбазсимон хонада сув тиндиргич ҳовузлар билан таъминланган. Ушбу хонада ўша давр ер сатҳидан махсус хона ва зинапоялар орқали тушилган. Тоза ичимлик суви қурилма ичига ўрнатилган сопол қувурларда оққан. Ўз даврининг буюк мухандислари яратган бу водопровод 250 йилдан зиёд давр фаолият кўрсатган.\nҚиёсий таҳлилий тадқиқотларга қараганда, ушбу ёдгорлик ўрнидаги қадимда Фарғона, кейинчалик Ахсикет – деб, аталган шаҳар мўғуллар истилоси даврида вайрон этилган. Сўнг Ахсикет шаҳри янги жойда, бу ердан 6 км ғарбда, хозирги Ахси қишлоғи яқинида Сирдарёнинг ўнг қироғи бўйлаб янгидан қурилган. Ушбу шаҳарда Бобур Мирзонинг отаси Умар шайх Мирзо Фарғона водийсига хукмронлик қилган.\nАбдулхамид Анарбаев тарих фанлари доктори


Ақиқа нима ва у қандай ўтказилади? — XOJA BUXORIY O'RTA MAXSUS BILIM YURTI\nЎзининг муқаддас каломи шарифида “…Хоҳлаган кишисига қизларни ҳадя этур ва хоҳлаган кишисига ўғилларни ҳадя этур. Ёки уларга ўғиллар ва қизларни қўшиб берур ва хоҳлаган кишисини фарзанд кўрмайдиган қилиб қўйгай” деб марҳамат қилган Аллоҳ таолога ҳамду санолар бўлсин.\nЎзининг муборак ҳадисларида “Ҳар бир бола ақиқаси билан гаровлангандир. Ундан еттинчи куни (жонлиқ) сўйилади, сочи олинади ва исм қўйилади” деган Расулуллоҳ соллаллоҳу алайҳи ва салламга дуруду саловатлар бўлсин.\nФарзанд ато этиш Аллоҳ таолонинг ихтиёрида бўлгани учун ҳатто, пайғамбарларга ҳам бир хил жинсда ёки бир хил миқдорда фарзанд бермаган. Масалан, Лут ва Шуайб (а.с.)ларга фақат қиз фарзандлар, Иброҳим (а.с.)га фақат ўғил фарзандлар, Муҳаммад (а.с.)га ҳам қиз, ҳам ўғил фарзандлар, Яҳё ва Исо (а.с.)ларни эса фарзандсиз бўлишларини ирода этган.\nОилада янги чақалоқ таваллуд топгач, она ва бола соғ-саломат эканлари ва фарзанд неъматига шукрона ўлароқ Исломда чақалоққа ақиқа қилиш жорий қилинган. Бу хусусда ҳадиси шарифларда етарлича кўрсатмалар келган.\nСалмон ибн Омир аз-Зоббий разияллоҳу анҳу ривоят қилади.\n“Мен Расулуллоҳ соллаллоҳу алайҳи ва саллам: “(Ҳар бир) бола билан ақиқа (бор)дир. Бас, унинг учун қон чиқаринг ва ундаги нопокликни кетказинг!” деб айтганларини эшитганман” (Бухорий, Сунан соҳиблари, Доримий ва Аҳмад ривояти).\nДемак, чақалоқ туғилганида унинг номидан қон чиқариш ва ундаги нопок, азият берувчи нарсаларни кетказиш, болани поклаш лозим. Бошқа ҳадиси шарифларда ушбу маросимни бола етти ёки ўн тўрт ёки йигирма бир кунлик бўлганда амалга ошириш кераклиги айтилган. Бу ерда “қон чиқариш” деб умумий маънода айтилаётган бўлса ҳам, бошқа ривоятларда ақиқа учун қўй сўйиш кераклиги айтилган.\nعَنْ يُوسُفَ بْنِ مَاهَكَ أَنَّهُمْ دَخَلُوا عَلَى حَفْصَةَ بِنْتِ عَبْدِ الرَّحْمَنِ فَسَأَلُوهَا عَنْ الْعَقِيقَةِ فَأَخْبَرَتْهُمْ أَنَّ عَائِشَةَ أَخْبَرَتْهَا أَنَّ رَسُولَ اللهِ صَلَّى اللهُ عَلَيْهِ وَسَلَّمَ أَمَرَهُمْ عَنْ الْغُلاَمِ شَاتَانِ مُكَافِئَتَانِ وَعَنْ الْجَارِيَةِ شَاةٌ. رَوَاهُ التِّرْمِذِيُّ\nЮсуф ибн Моҳакдан ривоят қилинишича, улар Ҳафса бинти Абдураҳмоннинг олдига киришганида ундан ақиқа ҳақида сўрашган. Шунда у Оиша разияллоҳу анҳо Расулуллоҳ соллаллоҳу алайҳи ва саллам уларга ўғил бола учун бир-бирига ўхшаш иккита қўй, қиз болага битта қўй (сўйиш)ни амр қилганларини айтганини маълум қилди (Термизий ривояти).\nМазкур ривоятда ўғил болага иккита, қиз болага битта қўй сўйиш алоҳида таъкидланмоқда. Албатта, имкони бўлганлар шундай қилади. Аммо имкони йўқ кишилар ўғил болага ҳам худди қиз болага сўйгани каби битта қўй сўйсалар бўлади. Энг муҳими чақалоқ номидан ақиқа қилинса бас.\nБизда ақиқа қилиш деганда қўй сўйиб, маросим ўтказиш, одамларни чақириб, амру-маъруф қилиш, кетидан таом улашиш назарда тутилади. Бу ҳам яхши. Аммо ақиқада меҳмон кутиш шарт қилинмаган. Жонлиқ сўйиб уни яқин қариндош ва қўшниларга улашиш ҳам мумкин. Ақиқада алоҳида йиғин қилиб, меҳмондорчилик қилиш талаб этилмайди. Муҳими чақалоқ номидан жонлиқ – қўй сўйиш керак.\nعَنْ عُبَيْدِ اللهِ بْنِ أَبِي رَافِعٍ عَنْ أَبِيهِ قَالَ: رَأَيْتُ رَسُولَ اللهِ صَلَّى اللهُ عَلَيْهِ وَسَلَّمَ أَذَّنَ فِي أُذُنِ الْحَسَنِ بْنِ عَلِيٍّ حِينَ وَلَدَتْهُ فَاطِمَةُ بِالصَّلاَةِ. رَوَاهُ أَبُو دَاوُدَ وَالتِّرْمِذِيُّ وَأَحْمَدُ\nУбайдуллоҳ ибн Абу Рофеъ отасидан ривоят қилади.\n“Мен Фотима Ҳасан ибн Алини туққанида Расулуллоҳ соллаллоҳу алайҳи ва саллам унинг қулоғига азон айтганларини кўрганман” (Абу Довуд, Термизий ва Аҳмад ривояти)\nУшбу ривоятга кўра, янги туғилган боланинг қулоғига азон айтиш энг биринчи қилинадиган вазифалардан саналади. Зеро, чақалоқнинг қулоғи азон билан, Аллоҳнинг зикри билан очилса, унинг келажакда мўмин қобил фарзанд бўлиши эҳтимоли кўпроқ бўлади. Одатда азон айтилганида чақалоқнинг танглайи кўтарилади ва унинг ҳаққига дуолар қилинади. Ана ўша иш гўдак учун жуда муҳим саналади. Бизда тик турган ҳолда қиблага юзланганча чақалоқнинг ўнг қулоғига азон, чап қулоғига иқомат айтиш урф бўлган. Бу иш бошқа ривоятлардан келиб чиқиб жорий қилинган.\nعَنْ أَبِي بُرْدَةَ عَنْ أَبِي مُوسَى رَضِيَ اللهُ عَنْهُ قَالَ: وُلِدَ لِي غُلاَمٌ فَأَتَيْتُ بِهِ النَّبِيَّ صَلَّى اللهُ عَلَيْهِ وَسَلَّمَ فَسَمَّاهُ إِبْرَاهِيمَ فَحَنَّكَهُ بِتَمْرَةٍ وَدَعَا لَهُ بِالْبَرَكَةِ وَدَفَعَهُ إِلَيَّ وَكَانَ أَكْبَرَ وَلَدِ أَبِي مُوسَى. رَوَاهُ الْبُخَارِيُّ وَمُسْلِمٌ وَأَبُو يَعْلَى وَابْنُ سَعْدٍ.\nАбу Бурда Абу Мусодан ривоят қилади.\n“Мен фарзандли бўлдим ва уни Набий соллаллоҳу алайҳи ва саллам ҳузурларига олиб бордим. У зот ўғлимга “Иброҳим” деб исм қўйдилар ва танглайини хурмо билан кўтардилар. Кейин унга барака сўраб дуо қилдилар ва менга узатдилар. У Абу Мусонинг катта фарзанди эди” (Бухорий, Муслим, Абу Яъло ва Ибн Саъд ривояти).\nУшбу ривоятда янги туғилган чақалоққа қилинадиган баъзи ишлар келтирилмоқда. Булар: болага яхши исм қўйиш, унинг танглайини кўтариши (бу хурмо ёки ширинлик билан бўлгани афзал) ва чақалоқ ҳаққига яхши дуолар қилиш. Мазкур ҳадисга биноан бундай ишларни қавмнинг ёши улуғ, кўпни кўрган ва тақволи кишиларга қилдириш керак.\nСаҳобалар фарзандли бўлишса, хурсандчилик билан болани Набий соллаллоҳу алайҳи ва саллам ҳузурларига олиб келишар, агар исм қўйишмаган бўлса, у зот чақалоққа чиройли ва маънодор исм қўяр, ҳаққига дуо қилар, танглайини кўтарар эдилар. Бу ишлар чақалоқнинг соғ-омон катта бўлиши, яхши инсон, комил мўмин бўлиб етишишида муҳим омиллардан саналади.\nPrevious Илмдан бебаҳра қолмайлик!\nNext ЭНГ САВОБЛИ АМАЛ


Али розияллоҳу анҳу: Шиаларнинг уч рошид халифа ҳақидаги бўҳтонлари\nBy Исмоил Муҳаммад Яъқуб on 11/10/2018 АЛИ ТАРИХ ХУЛАФОИ РОШИДИНЛАР\nБу ўғлимга Усмон ибн Аффоннинг исмини қўйдим\nАбу Саид Худрий айтади: “Ўтиб кетаётиб, Али ибн Абу Толиб розияллоҳу анҳу ёнида гўзал юзли, ўрилган кокили елкасига тушиб турган бир бола ўтирганига кўзим тушди. Ундан: “Бу бола ким?” деб сўрадим. Али жавоб берди: “Ўғлим, унга Усмон ибн Аффоннинг исмини қўйганман. Бир ўғлимни Умар ибн Хаттоб шарафига Умар деб атаганман. Яна бир ўғлимга Пайғамбаримиз амакиси Аббоснинг исмини қўйганман. Яна бир ўғлимга оламлар сарвари Муҳаммад соллаллоҳу алайҳи ва саллам исмларини қўйганман. Ўғилларим Ҳасан, Ҳусайн ва Муҳсинларнинг исмини Расулуллоҳ соллаллоҳу алайҳи ва салламнинг ўзлари қўйганлар, уларга ўзлари ақиқа қилганлар, сочларини олиб, соч оғирлигича (кумуш) садақа берганлар, ўзлари буюриб, хатна қилдирганлар”.\nШиаларнинг уч рошид халифа ҳақидаги бўҳтонлари\nАбу Бакр, Умар ва Усмон розияллоҳу анҳум Расулуллоҳ соллаллоҳу алайҳи ва салламнинг энг яқин ва хос саҳобаларидан эдилар. У зот улар билан қудачилик алоқаларини ҳам боғлаганлар, уларни жуда яхши кўрардилар, ҳақларига кўп мақтовлар айтганлар. Бу нарсадан уларнинг Расулуллоҳ соллаллоҳу алайҳи ва салламнинг ҳаётлик чоғларида ҳам, вафотларидан кейин ҳам зоҳиру ботинда тўғрилик устида бўлганлари билинади. Аммо, шиалар даъво қилганидек, улар Расулуллоҳ соллаллоҳу алайҳи ва салламга энг яқин кишилар бўлатуриб, у зот ҳаётликларида ё вафотларидан кейин тўғриликдан бурилган, ҳақдан оғиб кетган бўлишларидан икки ишдан бири – ё у зот уларнинг аҳволини билмаганлари, ёки билганлари ҳолда улар билан муроса қилиб юрганлари келиб чиқади. Иккисидан қай бири бўлса ҳам, Расулуллоҳ соллаллоҳу алайҳи ва саллам шаънларида жуда катта айбли иш саналади. Борди-ю улар у зот ҳаётлик чоғларида тўғрилик узра туриб, вафотларидан сўнг айниб, муртад бўлиб кетган бўлсалар, бу нарса Аллоҳ таоло Ўз Пайғамбарига унинг хос кишилари ва энг яқин асҳоблари борасида тавфиқ ато этмаганини англатади, ахир дини барча динлардан ғолиб бўлиши ҳақида ваъда берилган зотнинг энг яқин ва хос кишилари қандай қилиб муртад бўлиши мумкин?! Шиа рофизаларнинг бу каби айбловлари аслида Расулуллоҳ соллаллоҳу алайҳи ва салламни айблаш бўлади. Имом Молик айтганларидек, рофизалар Расулуллоҳ соллаллоҳу алайҳи ва саллам шахсларини камситишни қасд қилишиб, одамлар: “Бу кишининг атрофида ёмон одамлар йиғилган эди, агар ўзи яхши бўлганида асҳоблари ҳам яхши бўларди”, деб айтишларини исташган эди. Шунинг учун аҳли илмлар: “Рофизалар зиндиқларнинг (кофирларнинг) қўлидаги ўйинчоқлари”, деб айтишган.\nШиа рофизаларининг саҳобаларни куфрга нисбат беришлари ортидан амирул мўминин Али розияллоҳу анҳуни ҳам кофир деган маъно келиб чиқади. Чунки Ҳазрати Али бошқа саҳобаларнинг куфрига кўз юмган ва кофирларга нисбатан Аллоҳнинг амрини бажармаган, деган маъно туғилади. Яна бу гапларидан, шариат аҳкомлари, модомики, муртадлар нақли орқали етиб келган экан, шариатнинг узил-кесил ҳақлиги шубҳа остида қолади ва ҳатто унинг ботиллиги ҳам келиб чиқади. Яна шиаларнинг бу гаплари Қуръони каримни ҳам нуқсонли санашга олиб боради, чунки Қуръон бизга Абу Бакр, Умар, Усмон ва уларнинг биродарлари нақли орқали етиб келган. Бу гапни чиқарган кимсанинг мақсади ҳам шу, ўзи аслида. Шунинг учун Абу Зуръа айтадики: “Агар бир киши Расулуллоҳ соллаллоҳу алайҳи ва салламнинг асҳобларидан бирортасини камситиб гапираётганини кўрсанг, билгинки, у зиндиқдир. Чунки Расулуллоҳ соллаллоҳу алайҳи ва саллам ҳақ, Қуръон ҳақ, бизга Қуръонни ва Суннатни Расулуллоҳ соллаллоҳу алайҳи ва салламнинг асҳоблари етказганлар. Улар шу йўл билан Китобу Суннатни камситмоқчи бўлишади, улар зиндиқлардир”.\nШиаларнинг китобларида ҳам бу гапни чиқарган кимса Ибн Сабаъ экани хабар берилган, айнан у биринчи бўлиб Абу Бакр, Умар, Усмон ва саҳобалар ҳақларида бўлмағур гапларни гапиргани, улардан безорлик эълон қилгани ва шундай қилишни унга Али розияллоҳу анҳу буюрганини айтгани келган.\n “Мухтасар мин китобил мувофақа” (141-бет).\n “Минҳожус сунна” (4/123). “Усули мазҳаби шиа” (2/931).\n Қуммий, “Ал-мақолот вал-фирақ” (20-бет). “Усули мазҳаби шиа” (2/933).\nAvvalgi maqolaБидъат ва хурофотлар: Қабул қилинадиган амалнинг шарти: Ихлос (1)\nKeyingi maqola Хулуъ қилинган аёлни никоҳга қайтариш | Шайх Содиқ Самарқандий


Янги “Бонд”ни тасвирга олишда йўқотилган машиналар нархи рекорд ўрнатди\nЖеймс Бонд ҳақида олинган янги «007: Спектр» фильмида уни тасвирга олиш вақтида йўқотилган автомобиллар нархи бўйича рекорд ўрнатилди. Бу ҳақда The Daily Mail нашри франшизадаги мураккаб трюклар бўйича бош координатор Гари Пауэлл берган маълумотга асосланиб хабар қилди.\n“Италияда ишлаш вақтида биз қиймати бир миллион фунт турувчи кўплаб машиналарни уриб пачоқладик. Ватикандаги қувишмалар саҳнасида эса машиналар соатига 180 километр тезликда ҳаракатланди. Биз тасвирларни бутун тун бўйи олдик ва натижада 4 сониялик видео ҳосил бўлди”, - деди Пауэлл. Йўқотилган машиналарнинг умумий қиймати 22 миллион фунт стерлингни ташкил қилди. Картина бюджети эса 200 миллион фунтдан иборат.\nМазкур фильм учун ҳайдовчи ўриндиғи катапульта қилинадиган 10та Aston Martin DB10 автомобиллари ясалди. Уларнинг 7таси фильмни тасвирга олиш вақтида пачоқ қилинди.\nМазкур фильмнинг дунё бўйлаб намойиши 2015 йил 26 октябрь куни бўлиб ўтади.


Мирзиёев ерни хусусийлаштириш ҳақидаги фармонни имзолади « Ўзбекистон Халқ Ҳаракати\nМирзиёев ерни хусусийлаштириш ҳақидаги фармонни имзолади\n14 January 2019 - 9:36\n“Озодлик” радиосининг хабар беришча, Ўзбекистон расмий матбуоти президент Мирзиёевнинг “Урбанизация жараёнларини тубдан такомиллаштириш чора-тадбирлари тўғрисида”ги фармонини эълон қилган. Ушбу ҳужжатга мувофиқ, тез орада жисмоний шахсларга уй-жой учун ажратилган ер участкасини “ҳукумат томонидан белгиланадиган миқдорда пуллик асосда” хусусийлаштириб олиши учун рухсат берилади.\nАдлия вазирлиги Телеграм каналида берилган маълумотга кўра, 2019 йилнинг 1 июлидан Ўзбекистонда жисмоний шахсларга якка тартибда уй-жой қуриш ва турар жойга хизмат кўрсатиш учун ажратилган ер участкасини хусусийлаштириш ҳуқуқи берилади.\nБундан ташқари, юридик шахслар ҳам бино ва иншоотлари, саноат инфратузилмаси объектлари жойлашган ер участкаларини хусусийлаштириши мумкин бўлади.\nФармонда айтилишича, хусусийлаштириш жараёнини бошлаш учун маҳаллий давлат ҳокимияти органларининг қарори лозим.\nЖисмоний ва юридик шахслар томонидан хусусийлаштириб олинган ер майдонларига хусусий мулк мақоми берилади ва унинг дахлсизлиги қонун билан кафолатланади.\n“Хусусийлаштириш фақатгина кадастр ҳужжатлари мавжуд бўлган ҳолда ҳамда Ҳукумат томонидан белгиланадиган миқдорларда пуллик асосда амалга оширилади”, дейилади Адлия вазирлиги матбуот хизмати берган хабарда.\nЎзбекистон Миллий ахборот агентлиги тўлиқ чоп этган фармон матнида, шунингдек, урбанизация жараёнини фаоллаштириш бўйича мақсадлар белгиланган.\nЖумладан, мутлақо янги уй-жой сиёсатини амалга ошириш асосида урбанизация жараёнларини фаоллаштириш, миграция жараёнларини маъмурий тартибга солиш тизимини такомиллаштириш орқали аҳолининг қишлоқ жойларидан шаҳарларга эркин ҳаракатланиш учун шарт-шароитлар яратиш вазифалари қайд этилган.\nФармонда айтилишича, Вазирлар Маҳкамаси 2 ой ичида “Қишлоқ хўжалигига мўлжалланмаган ер участкаларини хусусийлаштириш тўғрисида”ги қонун лойиҳасини киритиши лозим.\nБундан ташқари, Ўзбекистон Республикасида 2030 йилгача урбанизацияни ривожлантириш Концепцияси ишлаб чиқилади, Иқтисодиёт ва саноат вазирлиги ҳузурида Урбанизация агентлиги ҳамда Урбанизацияни ривожлантириш жамғармаси ташкил этилади.\nШунингдек, йирик шаҳарларга туташиб кетган аҳоли пунктлари инвентаризациядан ўтказилиб, 2019 йил 1 ноябригача йўлдош-шаҳарларга айлантириш мумкин бўлган аҳоли пунктларининг рўйхати тузилади.\n“2019 йил 1 июнга қадар хусусийлаштириладиган ер участкалари учун табақалаштирилган тўловлар миқдорлари, шунингдек, уларни тўлаш тартибини белгиловчи ҳукумат қарорини қабул қилсин”, дейилади фармонда.\nУшбу ҳужжат асосида эса Иқтисодиёт ва саноат вазирлиги қошида Урбанизация агентлигини ташкил этиш кўзланмоқда.\nЯнги фармонга асосланган ҳолда мавжуд Уй-жой кодекси ва Ер кодексини ўзгартириш учун ушбу ҳужжатларнинг янги таҳрирдаги лойиҳалари ишлаб чиқилади.


Ногиронлар | HikmatNuri\nCategory Archives: Ногиронлар\nБу категорияда ногиронлар ҳаётига тааллуқли фатволар билан танишасиз\nБеш ойлик ҳомилани олдириш\nAvgust 16, 2009 Hikmat Nuri\tLeave a comment\nСавол: Мен ҳомиладорликнинг бешинчи ойидаман. Докторлар ҳомиланинг ногирон туғилишини айтдилар. Айтингчи, шу ҳомилани олдириш (аборт қилиш) жоизми?\nПрофессор доктор Ҳисомуддин ибн Мусо Аффона жавоб беради:\nУламолар ҳомиладорликнинг тўртинчи ойи, яъни бир юз йигирма кеча ўтиб, ҳомилага руҳни пуфлангач аборт қилишнинг жоиз эмаслигини айтганлар. Бунинг далили Абдуллоҳ ибн Масъуд разияллоҳу анҳунинг ушбу ривоятидир: «Рост гапирган ва чин гапиришига гувоҳлик берилган Муҳаммад соллаллоҳу алайҳи ва саллам бизга қуйидаги ҳадисни айтиб берган эдилар: «Бировингизнинг яралиши онасининг қорнида қирқ кун маний (сперм), сўнгра яна шунча (қирқ кун) қуюқ қон, сўнгра яна шунча (қирқ кун) бир парча гўшт ҳолатида жамланади. Сўнгра унга фариштани юборилади ва у парча гўштга руҳ (жон)ни пуфлайди. Сўнгра фариштани тўрт нарсани: (ҳомиланинг) ризқи, ажали, амали ва бахтли ёки бахриқаролигини ёзишга буюрилади»» (Имом Бухорий ва Имом Муслим ривоятлари).\nУламолар ичида тўрт ойдан илгари ҳомилани туширишни ҳаром қилганлар бор. Тўғриси ҳам шудир, иншааллоҳ. Онанинг ҳаётига раҳна соладиган ҳолат мавжуд эмас экан, болани олдириш – аборт қилиш таъқиқланади. Болани олдириш – аборт қилиш хулосасини ҳам (ҳар қандай докторгинеколог эмас, балки), ишончли ва тажрибали докторгиноколог бериши керак.\nШундай бўлсада, докторнинг ҳомиланинг ногирон туғилиши ҳақида берган хабари, ҳомилани олдириш – аборт қилишга сабаб бўла олмайди. Бундай ҳомиладор аёл сабр қилиши ва қилган сабрига Аллоҳдан савоб умидида бўлиши керак. Агар у боласини олдирса, унинг бу қилмиши дият (хун) жазони тақозо этадиган жиноят ҳисобланади. Чунки у аёл Аллоҳ ўлдиришни ҳаром қилган жонни ўлдирган бўлади. Айрим илм аҳллари бундай жиноятга қўл урган одамнинг билмай ўлдириб қўйган одам сингари жарима тўлашини айтиб ўтганлар.\nГинеколог докторлар ҳам муслима аёллар ҳақида Аллоҳдан қўрқишлари, онанинг ҳаётига хатар туғилган пайтдан бошқа пайтларда унинг ҳомиласини олишни осонлаштирмасликлари лозим. Чунки бола олдириш – аборт, фасод дарвозасини ланг очиш, демакдир. Бунинг ортидан эса мусулмонлар яшайдиган жамиятларда охири кўринмайдиган зарарлар оқиб кела бошлайди.\nМанбаъ: «Фатаваа ясъалувнак» китоби.\nОта-онанинг фарзандга берилган нафақадан фойдаланиши\nIyul 16, 2009 Hikmat Nuri\tLeave a comment\nСавол: Ота-онанинг давлат тарафидан ногирон фарзандларига берилаётган нафақани унга сарф этмай, ўзлари учун ишлатишлари жоизми?\nБундай қилишларининг зарари йўқ. Чунки, ота фарзанднинг мулкини ишлатишда, қуйидаги ҳадисга кўра, ҳақ эгасидир: «Сен ва молинг – отангникидир» (Ибн Можа: 2282, 2283). Шунга кўра ота, нафақани ногирон фарзандининг эҳтиёжлари учун сарф этиши, унга боқиши учун бировларни ишга олиши, ногироннинг дори-дармонларини сотиб олиши ва бошқа эҳтиёжлари учун сарф этиши мумкин. Бироқ, отанинг ногирон фарзандининг хусусий молидан шу фарзандига зарар берадиган ёки муҳтож қилиб қўядиган даражада олиши ёки уни бошқа фарзандларига бериши, жоиз эмас.\nСавол: Соқов одам намозда Фотиҳа сурасини ўқир экан лабларини қимирлатиб туриши керакми?\nСоқов одам ҳам, намози тўкис бўлиши учун қироат қилишни ўрганиши керак. Агар ўрганишга қурби етмаса қалби билан зикр, дуо ва қироат қилишга ҳаракат қилиши керак. У қироат қилар экан имкони борича лабларини қимирлатиши керак. Агар (оятларни) тушуна олмаса (ўқишни) нийят қилиши ва қалбининг жиддий туриши билан кифояланади. Ҳолбуки қалб жиддийлигидан унинг хушуъси, сокинлиги ва бошқа аъзоларининг қимирламай туриши каби синиқлиги намоён бўлади.\nҚулоғи эшитмайдиган одам мукаллаф ҳисобланадими?\nСавол: Қулоғи эшитмайдиган одам барча ибодатларни қилишга мажбурми? У оддий инсонлар каби бу ибодатлардан сарҳисоб қилинадими?\nҲа, соқовнинг сарҳисоб қилинишида ҳеч шубҳа йўқдир. Чунки у ўзининг ақли, фаҳми ва ҳис этиш узвлари билан ибодатларни адо этишга мукаллафдир. Қулоғигина эшитмайдиган одамнинг савол бериб сўраши, ишоралар билан тушуниши, одамлар қилаётган ибодат ва муомалаларни қилиши ҳамда ҳаром нарсаларни тарк қилиши мумкин. У модомики қудрати етган барча одам қилиши кераклигини билар экан, (соғ) одамлар қилаётган амалларни қилиши мажбурийдир.\nБироқ, мазкур одам эшитиш қобилиятини ҳали тили чиқмай туриб йўқотган бўлса, уни соқов деб аталади. Соқовларнинг ҳам ибодат қилишлари мажбурийдир. Чунки Аллоҳ таоло унга маъноларнинг идрок воситаси бўлган ақлни, яхшилик ва ёмонлик ўртасини айириш воситаси бўлган кўзни ато этган. У ишоралар билан ҳам тушуниши мумкин. Бундан ташқари, у аҳкомлар ҳақида суриштириб, изланиши мумкин. Ҳолбуки у, аҳкомларни ўрганишга буюрилган. У одамларнинг таҳорат, намознинг шартлари, намоз, рўза, ҳаж ва бошқа ибодатларни адо этаётганларини ўз кўзи билан кўриб туради. Бундан ташқари у, одамлар сақланаётган ёки қилган одамга жазолар бериладиган ҳаром нарсалардан йироқ туриши керак.\nУ қироат, зикр, дуо ва уларга ўхшаш нарсаларнинг зоҳирий сабабларида узрли бўлсада, бошқалар каби ибодатларни қилишга мукаллафдир.\nНогирон фарзандга ортиқча муҳаббат\nСавол: Оила бошлиғи оиланинг бошқа аъзоларидан кўра кўпроқ ногирон қизига шафқат кўрсатишининг ҳукми нима?\nОтанинг бирон нарса олиб бериш ва молиявий эгадор қилишда, фарзандлари ўртасида адолат қилиши лозим. Унинг уларни тенг суюши ва уларга тенг боқиши мустаҳабдир. Бироқ, оилада ногирон, бемор ёки кичкинтой бўлса, одатда, унга бошқалардан кўра кўпроқ эътибор ва шафқат кўрсатилади. Арабларнинг бирига: Сенга болаларингнинг қайси бири суюклироқ?,– деб савол берилганида: Кичиги вояга етгунича, бемори тузалгунича ва олдимда бўлмагани ҳузуримга келгунича,– деб жавоб берган экан. Яъни, уларнинг барчаси суюкли, бироқ санаб ўтилганларига бўлган шафқат ва меҳр яна ҳам кучли бўлади. Агар уларнинг ҳар бирининг соғлиги жойида, отасининг ҳузурида ва ёши тенг бўлса, асос – ўрталарида тенгликнинг бўлишидир. Айрим салаф уламолари фарзандларининг юзларидан баб-баробар ўпар, улардан бирини ўпса бошқаларини ҳам шафқат ва меҳр нуқтаи назаридан ўпиб қўяр эдилар.


Шайх Салмон: умид қиламанки, яқин орада Платинининг ФИФА сайловларида иштироки бўйича ойдинлик киритилади\n07:47 / 05.12.2015\nОсиё фтубол конфедерацияси (ОФК) президенти ва ФИФА президенти лавозимига номзод шайх Салмон ибн Иброҳим ал-Халифа УЕФА президенти Мишель Платинининг ФИФА президенти сайловларида иштироки бўйича вазиятга иложи борича тез орада ойдинлик киритилишига умид билдирмоқда. Бу ҳақда шайх Салмон ТАСС ахборот агентлиги мухбирига маълум қилди.\nФИФАнинг ахлоқ бўйича қўмитаси 8 октябрда Блаттер ва Платинини коррупцияда гумон қилиб, ўзлари эгаллаб турган лавозимлар ва футбол билан боғлиқ исталган фаолиятдан 90 кунга четлатганди.\nФИФА ижроия қўмитаси 20 октябрда Платинининг ФИФА президенти сайловларида иштирок этиш аризасини ундан барча санкциялар олинмагунча кўриб чиқмаслик ҳақида қарор қабул қилганди. 18 ноябрда ФИФАнинг апелляция қўмитаси Блаттер ва Платинининг ушбу ҳолат юзасидан апелляцияларини рад этган бўлсада, Платини Спорт ҳакамлик суди орқали футбол фаолиятига тақиқловнинг бекор қилинишига эришишга уринмоқда.\nАввалроқ шайх Салмон агар Платинидан тақиқлов олинса, у эҳтимол сайловларда иштирок этишга қизиқиш билдирмаслигини айтган эди.\n“Менга Платини билан боғлиқ вазиятга изоҳ бериш мушкул. Тергов кетмоқда ва мен унинг детелларидан хабардор эмасман. Мен фақатгина бу воқеа тез орада ҳал бўлади деб умид билдираман. Агар Платини сайлвларда иштирок этса, унда биз вазиятни баҳолай оламиз. Бу икки ҳафтадан кейин ёки бир ойдан кейин ҳам юз бериши мумкин. Шунинг учун кўп марталаб “агар” сўзини ишлатиб, мулоҳаза юритишни истамасдим. Шуни айта олишим мумкинки, биз энг босиқ қарорни қабул қиламиз”, деб айтди шайх Салмон.\nШайх Салмон унга сайловларда ким асосий рақобатчи бўлиши ҳақида гапиришни истамади. “Мен эътиборимни ўзимнинг сайлов кампаниямга қаратганман ва бошқа номзодларга қарамайман. Мен кампаниям тоза бўлишини ва у тўғрисидагина фикр юритишни истардим”, деб айтди ОФК президенти.


“ЎЗНЕФТГАЗИНСПЕКЦИЯ”: МАВЖУД ВАЗИЯТ, ТАҲЛИЛ ВА НАТИЖАЛАР\nБугунги кунда Ўзбекистонда маҳаллий тадбиркорларни қўллаб-қувватлашга жиддий эътибор қаратилмоқда. Бу имкониятлардан ишнинг кўзини биладиган тадбиркорлар оқилона фойдаланган ҳолда самарали бизнес юритмоқда, ўз нуфузини мустаҳкамлаб, янги иш жойлари ташкил этмоқдалар. Бир сўз билан айтганда, замонавий Ўзбекистонда тадбиркорлик билан шуғулланиш – демак, мавжуд имкониятлардан фойдаланган ҳолда ўз ишини юритиш ишга масъулият билан ёндошилган ҳолда доимий тарзда такомиллаштириб бориляпти.\nАфсуски, ҳамма жойда ҳам вазият шундай эмас ва айрим ташкилотчилар ўзларининг ҳамкорлари – истеъмолчиларни алдаш ва талон-тарож қилиш орқали ривожланишга ҳаракат қиляптилар.\nХусусан, жорий йилнинг 22 июлида Тошкент вилояти ҳудудида ўтказилган текширишларда қатор жиддий қонунбузарликлар фош этилди.\nМисол учун, Чиноз туманидаги "Пахта нефть базаси" масъулияти чекланган жамияти томонидан фермерларга ёқилғи тақсимлаш пайтида 81 минг 365 литр камомад юзага келганлиги, шунингдек, ортиқча 140 литр ЭКО дизел ёқилғиси мавжудлиги аниқланган. Ҳисоботлардаги маълумотлар ва дизел ёқилғисини амалда қўллаш ўртасида 854 минг 730 литр номувофиқлик пайдо бўлган. Шунингдек, техник ва метрологик сингари бошқа камчиликлар ҳам аникланди.\nТалон-тарож этиш орқали бойиш фактлари Ўрта Чирчиқ тумани ҳудудида ўтказилган текширишлар жараёнида ҳам аниқланди. Жумладан, "Кучлик нефть базаси" МЧЖ фермерларга ёқилғи тақсимлаш пунктида экологик тоза дизел ёқилғиси камомади 200 литр, АИ-80 маркали бензин камомади 8 минг 190 литрни ташкил этиши маълум бўлди. Шунингдек, бу ерда 8 минг 44 литр ортиқча дизел ёқилғиси мавжудлиги аниқланиб, мазкур турдаги ёқилғининг ҳақиқий таъминоти ва ҳисоботлардаги рақамлар ўртасидаги фарқи 40 минг 5 литрни ташкил этиши аниқланди.\nТекшиувлар вақтида худди шундай қонунбузарликларга “Турон” ФЁТП - №1, “Навбаҳор” ФЁТП №20, М.Улуғбек номли ФЁТП №37 ҳамда “Ачамайли” “Ачамайли” №77 да йўл қўйилгани маълум бўлди.\nОлмалиқ шаҳридаги “Фруит интенсив“ оҳак ишлаб чиқариш корхонаси ана шундай йирик ҳуқуқбузарлардан биридир. Ушбу корхона газ таъминоти шохобчаси билан шартнома тузмасдан 1 миллион 323 минг м3 газни ноқонуний ишлатган. Худди шундай ноқонуний йўл билан Юқори Чирчиқ туманидаги "Сифат оҳак бизнес" оҳак ишлаб чиқариш корхонасида ҳам 501 минг м3 табиий газ истеъмол қилинган.\nБу каби жиддий қонунбузарликларга нафақат Тошкент вилоятида, балки Андижон, Самарқанд, Хоразм, Наманган вилоятларида ҳам йўл қўйилган. Жумладан, жорий йилнинг 24-25 июл кунлари Андижон вилояти ҳудудида нефть маҳсулотларидан фойдаланишнинг қонунийлигини ўрганиш мақсадида ўтказилган тезкор тадбирларда қатор техник нуқсонлар ва камчиликлар, камомад ва ортиқча маҳсулот мавжудлиги каби ҳолатлар аниқланди.\nЖорий йилнинг 29-30 июл кунлари Самарқанд вилояти ҳудудида ўтказилган назорат тадбирлари ҳам натижа берди.\nБу борадаги ишлар давом эттирилмоқда.\nЭНЕРГЕТИКА ВАЗИРЛИГИ ТАРКИБИДА ТАЙИНЛОВ АМАЛГА ОШИРИЛДИ\nЖисмоний ва юридик шахслар диққатига!!!\n11 НОЯБРЬ КУНИ НАМАНГАН ВИЛОЯТИНИНГ АЙРИМ ҲУДУДЛАРИДА ЭЛЕКТР ЭНЕРГИЯСИДА ВАҚТИНЧА УЗИЛИШ БЎЛАДИ\nwww.minenergy.uz га ҳавола кўрсатилиши шарт © Барча ҳуқуқлар ҳимояланган 2019\nҚабул кунлари9:00 дан 18:00 гача\nДиққат! Веб-сайт тест ҳолатида ишламоқда / Сайт находится в тестовом режиме / The site is in test mode


"Темир Феликс" эски КГБ қароргоҳига аста қайтмоқда\n29 ноябр 2020, Тошкент вақти: 07:30\n1991 йил 23 августида Феликс Дзержинский ҳайкали олиб ташланган эди.\nЎтиб бораётган ҳафтада Москва шаҳар сайлов комиссияси Коммунистик партияга Феликс Дзержинский ҳайкалини Лубянская майдонига қайтариш масаласини референдумга қўйишга изн берди. Агар Москва шаҳар Думаси тасдиқласа, умумхалқ референдуми ўтказиш учун коммунистлар 28 кун ичида 146 минг имзо тўплаши керак бўлади.\nКўплар учун КГБ асосчиси Феликс Дзержинскийнинг улкан ҳайкали Совет давридаги қонли қатағонлар рамзи эди.\nМосква марказидаги КГБ бош қароргоҳи ўнгида қад кўтарган ушбу ҳайкалнинг 1991 йил августида олиб ташланиши Совет режими таназзулининг рамзий инъикосига айланди.\nАммо Дзержинскийни оқлаш учун курашаётган коммунистлар учун большевик инқилобчиси ҳануз ҳурматли арбоблардан ҳисобланади.\nБу ҳафта улар Дзержинскийни Москва марказидаги эски жойига қайтариш бўйича ўз мақсадларига бир одим яқинлашдилар.\n11 июнь куни Москва шаҳар Сайлов Комиссияси ҳайкални ўз жойига қайтариш масаласида референдум ўтказишга қарор қилди.\nАввалги комиссия бундай ён босишга бормаганди.\nРИА Новости ахборот агентлигининг хабар беришича, мамлакат бўйлаб овоз беришни йўлга қўйиш масаласи энди Москва шаҳар Думаси якуний қарорига боғлиқ бўлади.\nҚарор Дзержинскийни Совет Иттифоқи парчаланганидан буён илк бор Любянка майдонидаги ўз жойига бироз яқин олиб келади.\nАммо уни ортга қайтариш уринишлари илк бор кузатилаётгани йўқ.\nCовет КГБси асосчиси Феликс Дзержинский\nСовет Иттифоқи парчаланганидан буён Коммунистик партия ва Москванинг собиқ ҳокими Юрий Лужков сингари коммунист бўлмаган қудратли сиёсатчилар ҳайкални ўз жойига қайта ўрнатиш талаби билан бир неча бор чиқишди.\nРоссияда Дзержинскийга муносабат қутблашган.\n“Темир Феликс” номи билан машҳур Дзержинский большевикларнинг хуфия полицияси - ЧКга асос солганди.\nЧК 1917 йилдан кейин йиллаб давом этган “Қизил террор” номи билан машҳур қатағонлар кампаниясини амалга оширди.\nЧК номи кейинчалик Совет даврида НКВД ва КГБ, иттифоқ парчалангач, Россияда ФСБ деб ўзгартирилди.\nФСБ ҳалиям Лубянкадаги бош қароргоҳдан туриб фаолият юритади.\nАммо у ердаги Дзержинский ҳайкали жойида бугун қатағонга учраган миллионлаб инсонлар хотирасига Соловетский оролидаги лагердан келтирилган ёдгорлик тоши турибди.\n1958 йилда барпо этилган Дзержинский ҳайкали 1991 йил августида, амалга ошмаган давлат тўнтариши ортидан, намойишчилар тўдаси томонидан ағдариб ташланганди.\nҲайкал Совет давридан қолган юзлаб ёдгорликлар қатори Москвадаги Музеон паркидан ўрин олган.\nАммо уни ўз ўрнига қайтариш ташаббусини кремлпараст телебошловчи Владимир Соловьёв сингари кўплаб арбоблар аллақачон дастаклашдан бош тортган.\n“Мен вандализмга қаршиман, аммо Дзержинский ҳайкалини қайта тиклашни ҳам хато, деб ҳисоблайман. Бу амал ўта сиёсийлашган”, деб ёзади Владимир Соловьёв Twitter микроблогидаги ўз саҳифасида.\nВладимир Соловьёв Дзержинский ҳайкалининг қайта ўрнатилишига қарши\nШундай эса-да, сўровлар ҳайкални қайтаришни дастакловчилар борлигини кўрсатади. 2013 йил ноябрида сўровда иштирок этган россияликларнинг деярли ярми ҳайкални қайтариш тарафдори эканини билдирган. Бунга иловатан, коммунистлар ютуғи Совет даври бот-бот улуғланаётган ва диктатор Иосиф Сталин ҳукмронлик қилган энг қоронғу саҳифалар кўп ҳолларда хаспўшланаётган бир пайтда юз бермоқда.\n2014 йил сентябрида президент Владимир Путин сараланган полиция бўлинмасини Совет пайтидаги каби “Дзержинский дивизияси” деб номлаш тўғрисидаги фармонга имзо чекди.\nБир муддат аввал коммунист фаоллар ФСБ қароргоҳи ташқарисига Дзержинскийнинг кичик ҳайкалини кўтариб чиқишганди.\nТом Балфорт қаламига мансуб ушбу мақола Озодлик ходимлари томонидан ўзбекчага ўгирилди.


Фарғона шаҳрида армрестлинг бўйича Ўзбекистон кубоги баҳслари ўтказилди. Унда Республикамиз вилоятларидан 11 та жамоа сафида 200 нафарга яқин спортчи иштирок этди. Баҳсларда Мудофаа вазирлиги спорт клуби вакиллари ҳам қатнашиб, совриндор бўлишди.\nЎтган йили Қирғизистонда ўтказилган Осиё чемпионатида кумуш медаль соҳибига айланган армия спортчиси Сирожиддин Кунишов Ўзбекистон кубоги баҳсларида ҳам клубдошларига нисбатан фаолроқ бўлди. 110 килограммгача бўлган вазн тоифасидаги армрестлингчилар баҳсида қатнашган MVSK (Mudofaa vazirligi sport klubi) аъзоси ҳам ўнг қўл, ҳам чап қўл бўйича баҳслар якунида совриндорлар сафидан жой олди. Сирожиддин ўнг қўл баҳсларида кумуш, чап қўл баҳсларида эса олтин медални қўлга киритди.\nАйнан шу вазн тоифаси бўйича Фарғона мусобақасида қатнашган яна бир армия армрестлингчиси Шерзод Раҳмонов клубдошининг натижасини такрорлади. Фарқи – Раҳмонов ўнг қўл баҳсларида олтин, чап қўл баҳсларида эса кумуш медалга эгалик қилди.\nКубок баҳсларида MVSK вакили Фаррух Асқаров ҳам ўз маҳоратини ва чапақайлигини намойиш этди. У 70 кг.гача вазнлилар ўртасидаги чап қўл бўйича баҳсларда барча рақибларидан устун келди, олтин медалга сазовор бўлди.\nАрмия армрестлингчилари ҳисобидаги тўртинчи олтин медални Отабек Жабборов (-80 кг) қўлга киритди. У ҳам чап қўл бўйича баҳсларда ғолиб чиқди.\nMVSK вакиллари Ўзбекистон кубоги баҳсларида яна бешта медалга эгалик қилишди. А. Эрматов (-60 кг) ва А. Бобоев (-90 кг) Фарғонада кумуш медаль билан кифояланган бўлса, Н. Эргашев (-55 кг), И. Холмўминов (-60 кг) ҳамда М. Йўлдошев (+110 кг) ўз вазн тоифаси бўйича баҳслар якунида учинчи ўринни эгаллашди ва бронза медали билан тақдирланишди.\nШундай қилиб, Ўзбекистон кубоги баҳсларида иштирок этган MVSK аъзолари 4 та олтин, 4 та кумуш, 3 та бронза, жами 11 та медални қўлга киритишди.


Mашҳур актриса номаълум шахслар томонидан шафқатсизларча калтакланди » Sangzor.uz - Инновацион ахборот портали\nSangzor.uz » Дунё » Mашҳур актриса номаълум шахслар томонидан шафқатсизларча калтакланди\nМуаллиф User Сана 02-12-2019, 18:19 Фикрлар "0" Кўрилди: 145\nНью-Йорк шаҳрида 15 нафар номаълум шахс актриса Женнифер Aгостинини шафқатсизларча дўппослади. Бу ҳақда Darakchi.uz хабар берди.\nMаълум қилинишича, 43 ёшли актриса дугонаси Прендинеллис Гарсия билан бирга Mанхеттендаги клублардан бирида дам олаётган бўлган. Иккаласи клубни тарк этаётганда, уларга 10-15 киши атрофидаги номаълум шахслар ҳужум қилган. Гуруҳ аъзолари аёлларни ҳақоратлай бошлаган ва шавқатсизларча дўппослаган.\nҲодиса оқибатида Aгостини юзининг бир неча жойидан жароҳатланган. Aктрисанинг таъкидлашича, март ойида у бир катта лойиҳада бош ролни ўйнаши керак. Шунинг учун эндиликда у ташқи қиёфасини тиклаш учун бир нечта пластик жарроҳлик амалиётидан ўтиши керак бўлади.\nMаълумот ўрнида: актриса Женнифер Aгостини “Жошуа дарахти” ва “Қийноқлар камераси” фильмларидаги роллари билан танилган.\nКатегория Дунё Кўрилди 145


БМТ: Ливия ИШИД муаммосини иқтисодий инқироз эвазига ҳал қилди\n12:51 / 07.12.2016\nЛивиянинг молиявий имкониятлари уч йил ичида икки мартага қисқарган. Шу билан мамлакатга иқтисодий инқироз таҳдид солмоқда. Сўнгги ойларда нефть қазиб олиш ўсганига қарамай, Ливия ушбу муаммога дуч келиши мумкин. Бу ҳақда БМТ бош котибининг ушбу мамлакатдаги махсус вакили Мартин Коблер Хавфсизлик кенгашидаги чиқишида сўз юритган.\nУ Ливиядаги жараённи бир-бирига зид ҳолда тасвирлади. У ҳукумат армиясининг ИШИД жангариларига қарши курашда муваффақиятини таъкидлаш баробарида, Ливия иқтисодиётида жиддий муаммолар мавжудлигини, миллий сулҳ жараёнига оид масалаларни қайд этган.\nУнинг сўзларига кўра, Ливияда "август ойидан бошлаб нефть қазиб олиш ҳажми қарийб 3 мартага ошган ва кунига деярли 600 минг баррелни ташкил этган", аммо, шунга қарамай, мамлакат бюджетидаги камомад ЯИМнинг 70 фоизини ташкил этмоқда.\n"Агар ҳеч нарса ўзгармаса, мамлакат иқтисодий таназзулга юз тутади", - дея огоҳлантирган Мартин Коблер. Бу каби вазият, Коблернинг фикрича, Ливияда ҳукм сураётган коррупция ва қонунга бўйсунмаслик ҳолатлари туфайли вужудга келган. Бунинг оқибатида "миллиардлаб доллар маблағ яширин ҳисобларга ўтказилмоқда".\nШу билан бирга, махсус вакил муваққат ҳукумат ва Ливия Марказий банки ўртасида етарли ҳамкорлик йўлга қўйилмаганини таъкидлаган.\nБМТ махсус вакили ўз чиқиши давомида Ливия қаршисида турган муаммоларни ҳал этиш бўйича 6 банддан иборат режани илгари сурган. Унинг айтишича, мамлакатга "аспирин эмас, антибиотиклар зарур".\nБиринчидан, миллий бирлик ҳукумати ва уни тан олмаган парламент вакиллар палатаси ўртасидаги келишмовчиликка барҳам бериш зарур.\nШундан сўнг, қуролланган гуруҳлар, терроризм таҳдиди каби муаммоларга барҳам берилиши, иқтисодиётни тиклаш ва инсон ҳуқуқлари билан боғлиқ вазиятни яхшилаш зарур. Ва ниҳоят, хавфсизлик нуқтаиназаридан Тунисга кўчирилган БМТ миссиясини яна Ливия пойтахти Триполига қайтариш лозим.\nИШИД БМТ Ливия ХК Мартин Коблер


Kutubxona - Ilhom Zoyir. Soʻnggi chora (hajviya) / Kiril\nSiz shu sahifadasiz: Ilhom Zoyir. Soʻnggi chora (hajviya) / Kiril\nМуаллифИлҳом Зойир Асар номиСўнгги чора (ҳажвия)\nТилЎзб Ҳажм8KBБезатишUzgen (admin@kutubxona.com) Қўшилган2013/06/28 Манбаhttp://www.ziyouz.com/index...\nСўнгги чора (ҳажвия)\nҲошим ака бу сафар дарвоза зулфинини қаттиқроқ шақирлатган эди, ичкаридан «ҳув-в, ҳозир» деган аёл кишининг овози эшитилди.\n— Вой, уйда йўқ эдилар-а... — Қулсоат овоз эгасини таниб, хотинига «ўзинг бир нима деб жўнатиб юбор» маъносида им қоқиб, ичкари уйга кириб кетди. Малика бироз каловланди ва яна гапини такрорлади:\n— Бирпас бўлувди, қаёққадир чиқиб кетдилар...\n— Ҳозиргина у билан кетма-кет келдим-ку! Уялмасдан «ерим уйда йўқ» дейсиз-а, келин! Чақиринг буёққа!\n— Йўқ одамни йўқ дейман-да! Ишонмасангиз, ана уйга кириб қараб кўринг...\n— Саноғиям йўқ-да! Қачон келсам, уйда йўқ. Сизларга қарз бериб муттаҳам бўлдимми? Икки йилдан бери рангимни сарғайтирдинглар-ку! «Тижорат қиламиз, қарз бериб туринг, фоизи билан қайтарамиз», демаганмидинглар? Менга фоизларинг керак эмас, ўзимникини беринглар, мен розиман, келин!..\n— Берадилар, Ҳошим тоға, қочиб кетаётганлари йўқ-ку. Ўзлари ҳам ҳар куни «Ҳошим тоғадан уят бўлди-да», дея истиҳола қиладилар. Шу қарзларни узаман деб, каллаи саҳар кетиб, ярим кечаси кириб келадилар.\n— Ҳай, бўлди. Энди гап бундай... Мен битта одам олиб келганман. — Ҳошим ака дарвозадан ташқарида қўл қовуштириб турган қорамағиз кишига им қоқди. — Бектурсун ака, киринг буёққа!\n— Бектурсун ака — митончалик. Кенжа қизларини яқинда куёвга берганлар. Шу қизнинг «кўрди»сига битта жавон қидириб юрган эканлар...\nМалика «ялт» этиб меҳмонга қараган эди, меҳмон бошини сал эгиб:\n— Бизани ҳовли магазинми? — деди Малика ўзидан катта киши уни «янга» деганига ғаши келиб. Сўнг этагига ёпишиб олган ўғилчасини бир силтаб ташлади. — Кўп ғиншима, тек тур!\n— Келин, — деди Ҳошим ака истиҳола билан, — мениям олдимда тўй-маракам бор. Сизлар эса қарзни қайтармаяпсизлар...\n— Уйларингдаги жавонни ана шу акамга сотамиз. Сиз қўрқманг, бу ишимиз Қулсоатга ҳам маъқул тушади. Ўзим унга тушунтириб қўяман, хайми... Ичида бирор нарсаси бўлса, бўшатиб олинг.\n— Мен бир нима деяпманми? Олиб кецалар, олиб кетаверсинлар! Ичидаги нарсаларни ҳам ўша кишига бахшида қилдик!\n— Мен ҳам тўғрисини айтяпман... Ана, киринглар, жавон керак бўлса, олиб кетаверинглар, қаршилигим йўқ...\n— Келин, қарзларингнинг ярмидан қутилдинглар, — деди Ҳошим ака харидор берган пулни чўнтагига соларкан. — Қулсоат ҳам бу ишимизни маъқуллайди, ана кўрасиз...\n— Асл ёғочдан ясалганми дейман, — деди у Ҳошим акага қараб. — Оғирлигини қаранг...\n— Негаки, жавон, жавоннинг ичига яшириниб олган Қулсоат акам ҳам сотилиб кетдилар. Бизлар эса тамоман қарзлардан қутилдик. Ҳи-ҳи-ҳи...\n"http://www.kutubxona.com/wiki/index.php?title=Ilhom_Zoyir._Soʻnggi_chora_(hajviya)_/_Kiril&oldid=11131" dan olindi


Мянмада давлат тўнтариши юз берди | Interpress.uz\nБош саҳифаЯнгиликларЖаҳонМянмада давлат тўнтариши юз берди\nМянмада давлат тўнтариши юз берди\n14:57 | 01-02-2021\nМянмада якшанбадан душанбага ўтар кечаси ҳарбий тўнтариш амалга оширилди. Мамлакатнинг сиёсий раҳбарияти 2020 йилда ўтказилган сайлов натижаларини сохталаштиргани учун қамоққа олинди. Бутун мамлакатда бир йил муддатга фавқулодда ҳолат эълон қилинди.\nҲарбийлар вице-президент Минт Швени мамлакатнинг вақтинчалик президенти вазифасини бажариб туриши хусусида қарор қабул қилдилар. Айни пайтда Мянманинг йирик шаҳарлари кўчаларига ҳарбийлар жойлаштирилган.\nАрмия мамлакат пойтахти Нейпидо ҳамда барча оммавий ахборот воситаларини назоратга олган. Қамоққа олинганлар орасида нафақат мамлакатнинг сиёсий раҳбарияти, шунинг билан бирга, президентга садоқатли ҳудуд раҳбарлари, талабалар ҳаракати ва маҳаллий партиялар раҳбарлари борлиги айтилмоқда.\nМянмадаги ҳолат юзасидан бир қанча давлатлар ва халқаро ташкилотлар ташвиш билдирди. Жумладан, Туркия ҳукумати Жанубий Осиё мамлакатида юз берган воқеликлардан ташвиш билдирган бўлса, Қўшма Штатлар президенти админстрацияси қамоққа олинган Мянма сиёсий раҳбариятини озод этишни, акс ҳолда Нейпидога нисбатан тегишли чоралар кўрилишини маълум қилди.


Польшадаги кўргазмада ўзбекистонлик тўқимачилар қиймати 45 миллион долларлик экспорт шартномалари имзолади\nВАРШАВА, 7 декабрь. /«Дунё» АА/. Ўзбекистоннинг 45 та тўқимачилик компанияси вакилларидан иборат делегация «Ptak Warsaw Expo» кўргазмалар мажмуасида бўлиб ўтган Европадаги энг йирик халқаро тўқимачилик тадбирларидан бири - «Fast Textile-2021» кўргазмасида иштирок этди, деб хабар бермоқда «Дунё» АА мухбири.\nМамлакатимиз элчихонасининг маълум қилишича, ўзбек тўқимачилик ишлаб чиқарувчилари каби Польшанинг импорт қилувчи компанияларининг ҳам мазкур кўргазмага қизиқиши йил сайин ортиб бормоқда. Агар 2018 йилда Ўзбекистондан 7 та компания 15 миллион доллар, 2019 йилда 15 та компания 20 миллион доллар миқдорида шартномалар имзолаган бўлса, жорий йилги кўргазма доирасида 45 миллион долларлик экспорт шартномаларига эришилди.\n«Fast Textile 2021» кўргазмасида дунёнинг 45 мамлакатидан жами 600 дан ортиқ компания қатнашди. Ўзбекистон «Made in Uzbekistan» бренди остида қарийб 600 квадрат метр майдонга эга бўлган улкан миллий стенд ташкил қилди. Шуниси аҳамиятлики, Ўзбекистон компанияларининг ярмидан кўпи ушбу кўргазмада илк бор қатнашган бўлишига қарамай, ўз маҳсулотлари учун муносиб импортчи ҳамкорлар топишга муваффақ бўлди.\nҲозирги кунда Ўзбекистон тўқимачилари Европа Иттифоқи давлатларига экспорт қиладиган маҳсулотларининг ярмидан кўпи Польша ҳиссасига тўғри келмоқда. Ўзбекистондан Польшага тўқимачилик маҳсулотларини экспорт қилиш 2021 йил охиригача қарийб 65 миллион долларни ташкил этиши кутилмоқда.\nПольшалик импортчилар Ўзбекистон тўқимачилик саноати маҳсулотларининг юқори сифати Польша ва Европа бозорларида уларга нисбатан талабнинг ўсишида муҳим омил бўлган эканини қайд этди. Таъкидлаш жоиз, мамлакатимизда ишлаб чиқарилган тайёр кийим-кечаклар Польша савдо тармоқлари пештахталарида тобора кўпайиб бормоқда.\nКўргазма доирасида Ўзбекистон, Польша ва бошқа давлатлар тўқимачилик саноати вакиллари иштирокида конференция, В2В ва G2В шаклларида учрашувлар ташкил этилди, Европадаги энг йирик «GD International» Варшава тўқимачилик савдо маркази фаолияти билан танишилди, шунингдек, йирик тўқимачилик кўргазмасига мезбонлик қиладиган Лодзь шаҳрига ҳам борилди.\nЎзбекистонда қуритилган мевалар экспорти...\nБМТнинг Савдо ва ривожланиш бўйича конференцияси (UNCTAD) лойиҳасини амалга ошириш доираси...\nЎзбекистон тўқимачилик компаниялари деле...\nЖорий йил 1-3 декабрь кунлари Польша пойтахтидаги «Ptak Warsaw Expo» кўргазма майдонида Ев...


Рио Фердинанд: Серхио Рамос “Манчестер Юнайтед”дан ўз манфаати йўлида фойдаланди\n12:25 / 05.08.2015 2697\n“Манчестер Юнайтед”нинг собиқ футболчиси Рио Фердинанд Мадриднинг “Реал” клуби ҳимоячиси Серхио Рамосни танқид остига олди. Фердинанднинг фикрича, Рамос “Қироллик клуби” билан тегишли шартномани тузиш мақсадида “Манчестер Юнайтед”дан фойдаланиб, ўзини номуносиб тутган.\n“Фикримча, Рамос “Реал”да яхши шартнома олиш учун “Манчестер Юнайтед”дан фойдаланди”, дейди Рио Фердинанд.\nРамоснинг “Реал”даги тақдири узоқ вақт давомида ноаниқ қолаётган эди. Испания терма жамоаси футболчиси 10 млн евро олишни истаган бир пайтда, “Реал” президенти Флорентино Переснинг режаларида футболчига бундай катта маош тўлаш йўқ эди.\nБироқ томонлар умумий қарорга келишга муваффақ бўлишди: Рамос клуб билан шартномасини 2020 йилгача узайтирди ва йилига 9 млн евро маош оладиган бўлди. Бу орада инглиз клуби унга йилига 12 млн евро маош таклиф қилаётган эди ва испан ОАВлари футболчи ўз фаолиятини айнан манкунианликлар сафида давом эттиришини эҳтимоли мавжудлигини айтишаётган эди.


BIRDLIFE ШЕРИКЛАРИНИНГ ИШ НАТИЖАЛАРИ\nBirdLife ҳодимлар гуруҳининг ўзининг блогида ёзишича, ўтган 2015 йил улар учун Европа ва Ўрта Осиё табиатини қўриқлаш энг аҳамиятли иш бўлган. Европа Иттифоқининг табиат бўйича Директивларини муҳофаза қилиш кампанияси бошланди, қушларни муҳофаза қилиш Халқаро Ассоциацияси ҳамкорлари турли йўналишларда ҳар доимгиданда фаолроқ иштирок этдилар. Европа Иттифоқида ва ундан узоқроқларда, Ирландиядан тортиб то Қирғизистонгача, иқтисодий инқироз ва бошқа қийинчиликларга қарамасдан BirdLife ҳамкорлари ўзига хос иштиёқ билан, тўсиқларни енгиб ўтган ҳолда, тажриба алмашиб ва иттифоқларга бирлашиб табиатни муҳофаза қилиш бўйича ишларини бажардилар.\nБундай ажойиб биргаликда бажарилган ишнинг натижалари яқинда 2015 йилнинг октябрида София (Болгария) даги Европа-Ўрта Осиё регионидан бўлган BirdLife International ҳамкорлари Учрашувида тақдим этилди. Учрашувнинг биринчи куни давомида ҳамкорлик аъзолари томонидан табиатни муҳофаза қилиш бўйича амалда қўлланган янгиликлар натижаларининг қисқа хулосаси тақдим этилди. Сизга BirdLife дастурлари бўйича ҳамкорлари ишлари натижаларининг таҳлили билан ушбу тақдимотни инглиз тилида юклаб олишингиз учун тавсия этамиз.\npartnership.birdlife.org сайти маълумотлари асосида тайёрланди.


Уйғониш сари қадам - | Hizb-Uzbekiston.info\nHome›МАҚОЛАЛАР›Уйғониш сари қадам\nУйғониш сари қадам\nСўнгги вақтларда уйғонишга бўлган даъватлар кучайиб боргани сари бу мавзуни ёритиш ҳар қачонгидан ҳам долзарблик касб этмоқда. Албатта уйғониш зарурий ишдир, чунки инсониятнинг юксалиши, тараққиёти фикрий уйғонишсиз амалга ошмайди. Уйғонишга даъват қилиш яхши, бироқ шу билан биргаликда уйғонишнинг, бинобарин тўғри уйғонишнинг қандай бўлишини билмай фақат қуруқ уйғониш ҳақида гапираверишдан ҳеч қандай маъно йўқ. Шунинг учун сиз азиз ўқувчига уйғонишнинг воқелигини соддароқ қилиб тушунтиришга ҳаракат қиламиз. Бир сўз билан айтганда, уйғониш фикрий юксалиш бўлиб, бир ҳолатдан иккинчи ҳолатга кўчиш, яъни тубан турмуш тарзидан юксак турмуш тарзига ўтиш демакдир.\nУйғониш сўзини ҳар бир миллат ўз тилида ўзгача ифода этади. Ўзбек адабиётида баҳор уйғониш фасли, баҳор келиб табиат уйғонади каби жумлаларда келади. Ушбу жумлалар тўғрисида фикрлаш билан ҳам уйғонишнинг воқесини тасаввур қилиш мумкин. Масалан, қишнинг қировли, қорли совуқ кунларида чўп ҳолатига келиб қолган дарахт ва яйловлар баҳор келиши, танасига иссиқ тегиши билан куртак ёзиб гуллайди. Далалар яшил майсазорларга, қизил лолақизғалдоқлар билан безатилган яшил гиламга айланади, яъни кўзлар қувонадиган иккинчи бир ҳолатга ўтади. Ушбу ҳолат шуни кўрсатмоқдаки, хунук ҳолатдаги табиат баҳор келиши яшнаб, кўзни қувонтирадиган ҳолатга ўтяпти. Бир сўз билан айтганда табиат уйғоняпти.\nБу ўринда муҳим бир омил борки, уни кўздан қочирмаслик лозим. Табиатнинг уйғониши учун қандайдир туртки керак бўлдими ёки у ўз-ўзидан уйғондими? Йўқ албатта, у қуёш нурининг таъсири билан уйғоняпти. Шундай экан, биз айтаётган инсоннинг уйғониши учун ҳам бир асос керак бўлади, бусиз иложи йўқ. Яъни инсоннинг уйғонишида ақида асос вазифасини ўтайди. Ҳаёт ҳақидаги саволлар, яъни мен кимман, қаердан келдим, қаерга бораман, бу ҳаётга келишимдан мақсад нима каби саволлардан иборат бўлса, ушбу саволларга берилган жавоблар АҚИДАнинг мазмунидир.\nБугунги кунда уйғонишга олиб борадиган, ҳаёт ҳақида фикр берадиган учта ақида мавжуддир. Булар капитализм, социализм ва Ислом. Уларнинг ҳар бири инсонларни уйғоқлик сари етаклай олса-да, бироқ улардан иккитаси, яъни капитализм ва социализм нотўғри уйғонишга олиб боради. Тўғри уйғонишнинг ўз ўлчови бўлиб, агар ушбу ақиданинг дунё ҳаёти тўғрисида берган ечими инсоннинг фитратига мос келадиган, ақлини қаноатлантирадиган ва қалбини хотиржам қиладиган тўғри ечим бўлсагина тўғри уйғонишга олиб боради. Шунга кўра, капиталистик ва социалистик ақидалар ушбу талабларга жавоб бермаслиги билан инсонни адаштиради, тўғри уйғонишга олиб бормайди.\nТўғри уйғонишга олиб борадиган ягона ечим Ислом ақидасидир. Қачонки инсон бу ечимга келиб олса, бу дунё ҳаёти ҳақидаги фикрга ва у ҳақидаги самарали, энг тўғри тушунчаларни вужудга келтиришга ўтиши мумкин. Айнан мана шу ечим уйғониш йўли учун танланган мабданинг, бу мабда дунёқарашининг, мабдадан балқиб чиқадиган тузумнинг, шу мабда асосида қуриладиган давлатнинг асоси-пойдевори бўлиб қолади.\nيَاأَيُّهَا الَّذِينَ آمَنُوا آمِنُوا بِاللَّهِ وَرَسُولِهِ وَالْكِتَابِ الَّذِي نَزَّلَ عَلَى رَسُولِهِ وَالْكِتَابِ الَّذِي أَنزَلَ مِنْ قَبْلُ وَمَنْ يَكْفُرْ بِاللَّهِ وَمَلَائِكَتِهِ وَكُتُبِهِ وَرُسُلِهِ وَالْيَوْمِ الْآخِرِ وَالْيَوْمِ الْآخِرِ فَقَدْ ضَلَّ ضَلَالًا بَعِيدًا\n– “Эй мўминлар! Аллоҳга, Унинг пайғамбарига ва шу пайғамбарига нозил қилган Китобига ҳамда илгари нозил қилган Китобига имон келтиринглар. Кимки Аллоҳга, фаришталарига, китобларига, пайғамбарларига ва охират кунига ишонмаса, демак, у жуда қаттиқ адашибди”. (Нисо:136)\nХулоса ўрнида айтамизки, Исломни ҳаётимизнинг барча соҳалари учун ечим берадиган мафкура сифатида тушунишимиз, унга амал қилишимиз бизни ҳақиқий уйғониш сари етаклайди. Шундагина Ислом Уммат ўз аждодлари каби дунё саҳнасида ўз ўрнига эга бўлган, бошқа умматларни ортидан етаклай оладиган азиз уммат даражасига чиқа олади.\nИсломий юртларнинг бойликлари ва иқтисодий потенциаллари Демократия Исломга ёт унсурдир! Исломнинг ҳаётимиздаги бугунги ўрни сизни қониқтирадими ёки мўминлик шартини бажаряпсизми? Инсонмиз, яшаяпмиз, лекин …\nTagsИсломИслом ақидасиТўғри уйғонишУйғониш сари қадам\nАмерика Саудия билан биргаликда коронавирус ниқоби остида нефть урушини олиб бормоқда


26 январь, 21:39\n"Ювентус"нинг бразилиялик ҳимоячиси Алекс Сандро жамоасини ўзгартириши мумкин.\nLa Gazzetta dello Sport нашри тарқатган хабарга қараганда, бразилиялик футболчининг хизматларига "Челси" қизиқиб қолган. “Аристократлар” устози Томас Тухель жароҳати сабаб мавсум охиригача сафдан чиққан англиялик ҳимоячи Бен Чилуэлл ўрнига айнан Алекс Сандрони олиб келмоқчи.\nБундан аввалроқ Алекс Сандрога “Барселона”дан ҳам жиддий қизиқишлар мавжуд эканлиги ҳақида хабарлар тарқалган эди. У жорий мавсум “Ювентус” сафида 21 та ўйинда майдонга тушди ва 1 та гол ҳамда 1 та голли узатмани амалга оширди.


ЎзА - Бухоронинг “Лочин” брендли юк мотоцикллари\nБухоронинг “Лочин” брендли юк мотоцикллари\n28.03.2018 12:13 Чоп этиш версияси\nБухоро вилояти Қоровулбозор туманидаги “Вuxara Rеаl Моtо” масъулияти чекланган жамиятида “Lochin” бренди остида юк мотоцикллари ишлаб чиқариш йўлга қўйилди.\nЛойиҳа ташаббускори бино ва иншоотларда 2 миллиард сўмлик реконструкция ишларини амалга ошириб, цехлар хорижий инвестор томонидан 700 минг долларлик замонавий инновацион технологик ускуналар билан жиҳозланди. Ундаги барча технологик жараёнлар автоматлаштирилган бўлиб, компьютер асосида бошқарилади.\nЙиғиладиган шоссе, борт, рессор ва бошқа қисмлар корхона цехларида тайёрланмоқда.\nЮк мотоциклларига мамлакатимизда, жумладан, Бухоро вилоятида ҳам талаб катта. Улар қишлоқ хўжалиги маҳсулотлари, жумладан, иссиқхоналарда етиштириладиган бодиринг ва помидорларни ташишда тиркагичли техникаларга нисбатан қулайлиги, кам ёнилғи сарф қилиши ва бошқа жиҳатлари билан анча устун.\nЮртимизда ҳозирга қадар асосан юк мотоцикллари валюта ҳисобига хориждан олиб келинарди. Мана энди бунга ҳожат қолмайди. Улар ўрнини бир тоннагача юк кўтаришга мўлжалланган “Lochin”ларимиз эгаллайди. Бу мотоцикллар четдан харид қилинадиганлардан арзон. Хорижий валюта ҳам чўнтакда қолади. Демак, фермер ва деҳқон хўжаликлари учун жуда қулай, яъни ҳамёнбоп. Айни пайтда юк мотоцикллари юртимиз бозорларига чиқарилмоқда.\nБухоро “Lochin”лари хориж бозорида рақобатбардош чиқиб қолди. Бунга корхонанинг тантанали очилиш маросимида Россия Федерацияси ишбилармонлари вакиллари ҳам иштирок этгани яққол далил.\nКорхона раҳбарияти лойиҳани амалга ошириш давом этаётган бир пайтда ташқи бозордаги талабни ўрганиш, яъни маркетинг ишларини ҳам бошлаб юборган эди. Корхона маҳсулотига қизиқиш билдирган Россиядаги тадбиркорлик субъекти вакиллари ҳали ўтган йилнинг охирида вилоятнинг олис чекка ҳудудларидан бири Қоровулбозор туманига келиб, 1000 та юк мотоцикли хариди бўйича шартнома тузди. Ҳадемай, умумий қиймати 1,4 миллион долларга яқин экспорт буюртмаларини бажаришга киришилади. Шунингдек, корхона ташқи бозор билан алоқаларни янги шериклар ҳисобига янада кенгайтириш ниятида. Яқин кунларда Туркманистонда бўлиб ўтадиган “Made in Uzbekictan” кўргазмаси ҳам ана шу мақсадга хизмат қилади.\n– Биз ишлаб чиқаришни босқичма-босқич маҳаллийлаштириш ҳисобига кенгайтириш чораларини кўрмоқдамиз, – дейди “Buхara Реаl Моtо” масъулияти чекланган жамияти раҳбари Саъдижон Ваҳобов. – Бундан ташқари, маҳсулот ассортименти рўйхатидан яқин истиқболда ёпиқ кабинали юк мотоцикллари, бошқа мотоуловлар, томорқа ерларини ўртача чуқурликда ағдарадиган ҳайдагичлар, ногиронлик аравачалари ҳам ўрин олади. Айни пайтда корхонамизда 50 дан зиёд ишчи меҳнат қилмоқда. Янги лойиҳаларни амалга ошириш ҳисобига улар сони 200 га етказилади.


Ўзбекистонда маҳаллий телефон алоқаси учун ҳақ ошади\n28 ноябр 2020, Тошкент вақти: 16:10\nШу йилнинг 1 октябридан ўзбекистонликлар маҳаллий телефон алоқаси ва телеграмма жўнатиш учун кўпроқ пул тўлай бошлайдилар.\nЎзбекистон алоқа, ахборотлаштириш ва телекоммуникацион технологиялар давлат қўмитаси томонидан тасдиқланган янги прейскурантга кўра, эндиликда шаҳарликлар телефон алоқаси учун ойига аввалгидек 1540 сўм эмас, балки 1700 сўмдан, қишлоқларда яшовчилар эса 650 сўм ўрнига 715 сўмдан пул тўлайдилар.\nШунингдек, кейинги ой бошидан ўзбекистонликлар жўнатадиган телеграммасидаги ҳар бир сўз учун 25 сўмдан эмас, балки 31 сўмдан тўлашлари лозим бўлади. Шошилинч телеграммадаги ҳар бир сўз учун эса улар эндиликда 153 сўмдан тўлашлари шарт. Аввал бундай телеграммадаги ҳар сўз учун 123 сўмдан тўланарди.\nЎзбекистонда маҳаллий телефон алоқаси ва телеграмма жўнатиш ҳақлари сўнгги бор 2012 йил августида оширилганди.


Дўстлик туманида ҳафталик доирасида ёшлар ишли бўлмоқда » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Дўстлик туманида ҳафталик доирасида ёшлар ишли бўлмоқда\nДўстлик туманида ҳафталик доирасида ёшлар ишли бўлмоқда\nЖиззах вилоятида “Ёшлар бандлигини таъминлашга кўмаклашиш ҳафталиги” доирасида “Бандлик ва бизнес автобус” лойиҳаси амалга оширилди.\nЎзбекистон ёшлар иттифоқи вилоят кенгаши томонидан ташкил этилган лойиҳа доирасида Дўстлик туманидаги “In Style” масъулияти чекланган жамияти шаклидаги Ўзбекистон – Туркия қўшма корхонасига саёҳат уюштирилди.\nКорхонада ташкил этилган тадбирда мамлакатимизда касб-ҳунар коллежи битирувчилари учун иш ўринлари яратиш, ёшлар тадбиркорлигини қўллаб-қувватлаш орқали уларнинг бандлигини таъминлаш борасидаги ишлар янги босқичга кўтарилгани таъкидланди.\n– Жорий йилда фаолият бошлаган корхонамизда ишлаб чиқарилаётган трикотаж маҳсулотлари асосан Россия Федерациясига чиқарилади, – дейди “In Style” қўшма корхонаси бош директори ўринбосари Зоиржон Шарипов. – Ўтган ойдан Германияга ҳам экспортни бошладик. Товарларга харидорлар талаби ортиши ишлаб чиқариш ҳажмини оширишни талаб этади. Бугунги кунда 300 ишчи меҳнат қилаётган корхонамизнинг тўлиқ қувват билан ишлашга ўтиши учун ҳаракат бошланган. Яқин истиқболда яна 500 киши доимий иш ўрнига эга бўлади. Бу каби лойиҳалар нафақат иш изловчига, балки иш берувчига ҳам фойдали.\nИштирокчилар корхонада ходимлар учун яратилган шароитлар, замонавий ускуналар, иш жараёни билан яқиндан танишди. Лойиҳада қатнашган 3 нафар ёш ушбу корхонада ишлаш истагини билдирди. Улар билан тегишли тартибда меҳнат шартномаси имзоланди.\nБу каби лойиҳалар вилоятнинг бошқа туман ва шаҳарларида ҳам давом этмоқда.\nДўстлик туманида ёш ҳуқуқшуносларнинг лойиҳаси ўтказилди


Хитой Тайваннинг Осиё инфратузилмавий инвестициялар банкига аъзо бўлишини маъқуллади\n22:42 / 07.11.2015\nХитой Тайваннинг Осиё инфратузилмавий инвестициялар банкига аъзо бўлишини маъқуллади, деб хабар бермоқда Хитойнинг Тайвань ишлари бўйича девонхонаси бошлиғи Чжан Чжицзюнга иқтибос келтирган ҳолда РИА “Новости” ахборот агентлиги.\nЧжицзюннинг айтишича, Хитой раҳбари Си Цзиньпин Тайваннинг Ипак йўли иқтисодий камари қурилишида иштирокини ҳам юқори баҳолади.\nХитой раҳбари Си Цзиньпин ва Тайвань маъмурияти бошлиғи Ма Инцзю бугун, 7 ноябрда Сингапурда учрашдилар.\nАввалроқ Осиё инфратузилмавий инвестициялар банки давлатларга кредит беришни бошлаши маълум қилинганди.\nХитойга ушбу банкнинг энг катта улуши (26,06 фоиз) тегишли бўлиб, Хитой унга 29,8 млрд доллар сармоя қилган. Банкнинг 5 та йирик акциядорлари орасига Ҳиндистон, Россия, Германия ва Жанубий Корея киради.


Алихонтўра Соғуний “Тузуклар” ҳақида шундай ёзадилар: “Амир Темур йигирма етти пойтахтли ерни ўзига бўйинсундириб, шунчалик кўп турлик ташвишлар ичида яшаб турганига қарамай, яна бу китобни ўзи ёзиб, бизга эсдалик қолдирмишдир”.\nЖурналист Рустам Раҳмон эсдаликларидан: “Уруш туфайли нашри тўхтатиб қўйилган “Гулистон” 1967 йилдан қайта чиқа бошлади. Албатта, биринчи сонини тайёрлашга бир неча ой олдин киришилди. Ойноманинг биринчи сонидан бошлабоқ ўқишли ва янгича чиқаришни мақсад қилдик. Бунинг сабаби – бош муҳарриримиз юракли, ҳар қандай ижодий ва айни пайтда қалтис ташаббусларга эркинлик берадиган, ходимларга ниҳоятда ғамхўр раҳбар эди.\n– Янгилик топинглар, журнал таламон бўлиб ўқиладиган бўлиши керак, – дерди у.\nЎша кунларда муҳарририятимизга Тошкент Давлат дорилфунунининг файласуф домласи Карим Маҳмудов тез-тез келиб турарди. Биз унга ўзбек пазандачилиги тўғрисида мақолалар буюртма берардик. Бир куни янги гап топиб келди: Тошкентда улуғ бир олим кишида Амир Темур қўли билан ёзилган асар бор эмиш. У журналда босилса, хўп ажойиб иш бўларди-да, деган фикрни айтди.\nБуни эшитиб, юракка ғулу тушди. Шитоб билан бош муҳаррир ҳузурига кирдик.\n– Бугуноқ бориб олиб келинглар. Қимматли топилма бўлса, албатта, босамиз, – деди Иброҳим Раҳим.\nКечки пайт Карим Маҳмудов мени олим ҳузурига бошлади. Ишчилар шаҳарчасига борадиган трамвайга ўтириб, “Известия” бекатида тушдик ва маҳалла оралаб кетдик. Эгри-бугри тор йўлакдан анча юриб, саҳни кичкина эски бир ҳовлига кирдик. Чапда бир қадар кўтариб солинган эшик-ромли уй, ўнгда пастқам, омонат уйча – уй дейишдан кўра бостирма ё ўтинхона дейиш тўғрироқ.\nБиз сўраб борган одам шу чоққина пастқам уйчада электр билан иситиладиган сандалда ўтирган экан. Оппоқ соқолли фариштали қария биз билан самимий сўрашди.\nМуддаомизни эшитиб, шахт билан ўрнидан турди-да, ташқарига чиқди. Ҳаял ўтмай оқ дуррага тугилган нарсани олиб кирди. Сандалга очиб қўйди: кўк муқовали кўп варақли дафтар эди.\n– Бу Амир Темурнинг ўз қўли билан ёзилган китоб, – деди у ишонч билан. – Мен уни зўр ҳавас, қаноат билан форсчадан ўзбекчалаштирдим. Мумкин қадар ҳозирги тилимизга яқин бўлишига тиришдим. Агар хоҳласанглар, марҳамат, босиб чиқаринглар.\n– Майли. Бизга бериб туринг, ўқиб кўрайлик, кейин жавобини айтамиз, – дедик биз.\nУй эгаси аввалига кулди, кейин жиддий ҳолатда:\n– Мен бу дафтарни ҳеч кимга бермайман. Керак бўлса ҳузуримда кўчириб олинглар, – деди, сўнг сабабини айтиб берди.\nМаълум бўлишича, у бу китобни (“Темур тузуклари”ни) бундан олдин ҳам бир таржима қилган экан. Яқин танишларидан бири келганида китобга қизиқиб қолиб, ўқиб беришга сўрабди. Алихонтўра меҳмоннинг юзидан ўтолмай қўлига берибди. Эртаси келиб, қўлёзма йўқолганини, паришонхотирликда таксида қолдириб кетганини айтибди. Ҳаммалари Тошкентдаги барча такси-мотор паркига боришиб, минг сўм суюнчи белгилашибди. Аммо қўлёзма топилмабди. Шундан кейин Алихонтўра тўрт ой деганда бошқатдан таржима қилибди.\nСутдан оғзи куйган қатиқни пуфлаб ичар, деганларидек, кўнгилчанлик қилиб яна алданмаслик учун розилик бермаган экан. Биз у кишининг ҳолатини тушундик.\nАлихонтўра айтиб турадиган, мен кўчириб оладиган бўлдим. Шу куниёқ қўлёзманинг дастлабки бобларини кўчириб олдим. Уни муҳарририят ходимлари тўпланишиб ўқиб чиқдик. Янги топилма ҳаммага маъқул тушиб, уни “Гулистон” ойномасининг 1967 йил февраль ойи 2-сонидан бошлаб босадиган бўлдик...”\nЖурнал ходими ҳар гал Алихонтўра хонадонига бориб, қўлёзмани араб алифбосидан кирилл ёзувига кўчириш дамларида баъзан бошқа мавзулар юзасидан суҳбатлашиб қолишарди. Бу улуғ зотнинг чуқур билими, бағрикенглиги, инсоф-диёнати, айниқса, халқ бахти-саодати йўлида қилган улуғвор ишлари ва чеккан заҳматлари ҳар қандай одамни беҳад ҳайратга соларди.\nАлихонтўра Соғунийнинг Амир Темур шахсига бўлган ҳурмат ва эҳтироми беқиёс даражада эди. Айниқса, “Тузуклар”ни айтиб туриб кўчиртириш жараёнида Соҳибқироннинг ҳайратомуз фикр ва ибораларидан таъсирланиб, гоҳо сукут сақлашлари, гоҳо ҳўнг-ҳўнг йиғлашлари кишининг кўнглини вайрон қилар эди.\nХуллас, “Темур тузуклари”ни бир неча ой давомида оз-оздан кўчириб, асосий қисми ойнома саҳифаларида ёритилган. Замоннинг зайли билан қўлёзмадаги айрим диний фикрларни, Қуръондан келтирилган оятларни тушириб қолдиришга мажбур бўлишади.\nЎша таҳликали замонда “Темур тузуклари”нинг охирги парчасини журналда бериш имконияти бўлмаган. “Гулистон” ўзбек тилини тарғиб қилиши, миллий руҳга эрк бериши, ўзбек халқи тарихини, маданиятини юзага чиқаришга уриниши айрим намояндаларга хуш келмади.\nШундай қилиб, “Темур тузуклари” журналда тугалланмай қолди.\nИстибдод даврида бу “олтин китоб”ни юзага чиқариш асл темурий жасоратни талаб этарди. Алихонтўра Соғуний “Тузуклар”ни таржима қилгач, уни чоп эттиришни тайинлар экан, ўз яқинларига шундай деган экан: “Мен фақат Аллоҳдан қўрқаман. Ҳақиқат ва адолат йўлида керак бўлса, ўлимга тик бораман. Зўравонлик, тажовуз ва қўрқитув орқали одамларни мутеликда тутиб турувчи кучлардан қўрқмайман ва улар олдида тиз чўкмайман. Билингизким, ўлим инсоннинг кучи ва амри билан эмас, балки Тангрининг хоҳиши билан бўлади”.\n“Улуғ зот тарих саҳнасига чиққанини, ғаламислар унга қарши дарҳол бирикиб, хуруж қилишларидан ҳам билиш мумкин”, деган экан бир донишманд. “Темур тузуклари”нинг “Гулистон” ойномасида босилиши тўхтатилса-да, таржимон ва журнал таҳририятига нисбатан хуружлар давом этган. Тожикистонда чиқадиган “Садои Шарқ” журналида ўзини “олим” деб ҳисобловчи икки ғаламис кимсанинг мақоласи босилади. Мақолада “Тузуклар”га нисбатан ўта ғаразли ва салбий муносабат билдирилган эди.\nБу мақола “Гулистон” журналига жиддий айблар қўяётганлиги сабабли, журнал ходимлари уни ҳазрат Соғунийга кўрсатишга мажбур бўладилар. Аллома уларни жим тинглайди-да, жавобига бир ҳафтадан сўнг келишларини тайинлайди.\nАйтилган вақтда журнал ходими келиб, ҳазрат Соғуний ёзган жавоб хатини олади. "Олтин китоб ҳимояга муҳтож эмас, аммо..." деб номланган ушбу жавоб, таъбир жоиз бўлса, темурий зарбанинг илмдаги акси эди! Ўн бир варақли, кескин ва фош этувчи жавобни битишда юзлаб ноёб илмий манбалардан фойдаланилган эди. Жавоб хати ушбу байт билан ниҳояланган:\nЖавоб хатининг залвори шунчалик эдики, уни Тожикистоннинг ўша пайтдаги раҳбари бўлган Расуловга етказадилар. У киши Марказий қўмита бюроси номидан “Садои Шарқ” журнали ва ҳар икки танқидчининг беадаб мақоласи учун Шароф Рашидовдан узр сўрагани хабари келади...\n“Темур тузуклари” ўтган олти аср мобайнида дунёнинг турли мамлакатларида қайта-қайта нашр қилинган. Ҳаққоният, адолат ва инсонпарварлик асосида давлатни бошқариш ҳақидаги бу қўлланма миллати-ю динидан қатъи назар, барча даврлардаги ҳукмдорлар учун ноёб манба саналади.\nФақат Истиқлол туфайлигина “Темур тузуклари”ни тўлиқ нашр этиб, халқимизга етказиш имконияти пайдо бўлди.\nИстиқлолимиз раҳнамоси, Биринчи Президентимиз Ислом Каримов ёзганларидек, “Амир Темурдек буюк ва бетакрор сиймони ҳар томонлама тушуниш, у барпо этган қудратли салтанатнинг сиёсий, ижтимоий-иқтисодий, маънавий-мафкуравий асосларини, Соҳибқироннинг давлат бошқаруви борасидаги улкан салоҳияти, маҳорати, билим ва тажрибаларини ўрганишда, умуман айтганда, ҳаёт сирларини англаб етишда “Темур тузуклари” бебаҳо қўлланма бўлиб хизмат қилади”.


Август ойида иссиқхонада қандай тадбирлар амалга оширилади? - Ўзбекистон Республикаси Қишлоқ хўжалиги вазирлиги\nАҳолини йилнинг кеч куз, қиш ва эрта баҳор ойларида сабзавот маҳсулотлари билан таъминлашда иссиқхона сабзавотчилиги муҳим аҳамиятга эга\nИссиқхоналарни навбатдаги мавсумга тайёрлаш, уларни дезинфекция қилишдан бошланади. Бу тадбир икки марта ўтказилади: биринчисида – экинлар батамом йиғиштириб олинмасидан бурун, яъни ҳали ўсимлик қолдиқларида зараркунандалар сақланиб қолган пайтда, иккинчисида – ўсимлик қолдиқлари йиғиштириб олинганидан кейин ойнаванд иссиқхонанинг сиртидан тегишли дорилар сепилиб, дезинфекция қилинади. Бунинг учун қуйидаги пестицидлар ва уларнинг қоришмалари тайёрланади: 1,2 фоизли формалин + 0,3 фоизли Кельтан (ёки 0,2 фоизли Акрекс) + 0,5 фоизли Карбофос (100 л сувга - 200 мл+500 мл); 3,2 фоизли формалин + 0,3 фоизли Рогор (100 л сувга – 200 мл + 300 мл). Тайёрланган суюқ эритмани 1 м2 жойга сепиш меъёри – 0,3-0,4 л.\nЮртимиз шароитида тупроқни зарарсизлантиришнинг самарали усули бу – иссиқхоналарни ёз фаслида қиздиришдан иборат. Бунинг учун иссиқхона тупроғи 28-30 см чуқурликда 2-3 марта ҳайдалади. Июль-август ойлари мобайнида тупроқ яхши қизийди, чунки бу пайтда ҳайдов қатламидаги ҳарорат 70ОС гача кўтарилади ва қисман стерилизацияланади (микроблардан холи бўлади).\nЎсимлик касалликлари ва зараркунандаларини бартараф этишда профилактик тадбирларнинг ўтказиб турилиши айниқса муҳимдир. Иссиқхоналарнинг теварак-атрофидаги бегона ўтларни мунтазам йўқотиб туриш керак. Иссиқхоналар яқинида оқ қанот пайдо бўлса, ривожланадиган ўсимликларни экиб ўстирмаслик зарур. Иссиқхонага кириладиган жойга дезинфекция қиладиган моддалар - хлор оҳаги, аммиакли селитра ёки ош тузи сингдирилган гиламча тўшаб қўйиш ёки қипиқ ва бошқа шу каби юмшоқ нарса сепиб қўйиш лозим.\nКузги-қишки мавсумда иссиқхоналар учун кўчатни кўчатхоналарда тайёрлаш зарур. Кузги-қишки мавсумда уруғ июнь охири – июль бошларида сепилади, доимий жойга эса кўчатлар август ойи бошида ўтказилади. Уруғ ва тувакчалар қишки-баҳорги мавсумдаги каби тайёрланади. Дастлаб иссиқхона қопламаси устига оҳак ёки лой сепилади, тувакчаларга озуқали аралашма солиниб, яхшилаб суғорилади, уруғлар 0,5-1 см чуқурликка экилади. Майсалар пайдо бўлгунга қадар 2 марта, эрталаб ва кечқурун суғориб турилади. Уруғлар униб чиққандан сўнг улар бир кунда бир марта, яхшиси кечки пайт суғорилгани маъқул.\nБиринчи ҳақиқий барг чиқарганида тувакчалардаги кўчатлар чириган гўнг билан 2-3 см кўмилади. Бу ёш ниҳоллар поясининг бақувват ўсишига ёрдам беради, чунки ҳаво ҳарорати иссиқ бўлгани сабабли, поялар сўлиб кетиши мумкин. Шунинг билан бирга 3-4 ҳақиқий барг чиқаргандан сўнг кўчатлар ёруғлик билан тўйиниши учун иссиқхона юзаси яхшилаб ювилиши лозим.\nВегетация даврида кўчатлар илдизи ва барглари орқали озиқлантириб турилади.\nМавсум бошланишидан олдин иссиқхонанинг ҳар бир квадрат метрига 20-25 кг. дан чириган гўнг солиш зарур. Тупроқнинг сув-физик хоссаларини яхшилаш учун фақат органик ўғитларни ўзини солиш етарли эмас. Иссиқхона тупроғига яна қўшимча шоли ёки пахта шелухаси, дарахт қипиғи ва бошқа юмшатгич материалларни (тупроқ ҳажмига нисбатан 30-50%) солиб, хусусиятини яхшилаш мумкин.\nИссиқхонада сабзавот етиштиришда тупроқнинг механик таркиби оғир бўлган ерларда юқорида айтилган юмшатгич материалларни солиш тупроқнинг сув-физик хоссаларини кескин яхшилайди ва сабзавотларнинг ҳосилдорлиги ошади. Целлюлозага бой юмшатгич материалларда, микроорганизмлар кучли ривожланиб, органик моддаларнинг чириши ҳисобига, улар тупроқда кўп миқдорда бўлган азотдан фойдаланадилар. Тупроқдаги азот миқдорини ошишига юмшатгич материалларни солиш ушбу ҳолатни белгилайди. Бунда экинларни ўсув даврида азот ўғитини сарфи 4-5 баробар, фосфор-калийники оддий тупроққа нисбатан 1,5-2 баробар юқори бўлади.\nОзуқа моддалари солингандан сўнг, тупроқнинг 15-20 см қатламига фреза билан ишлов берилади ва юмшоқ ҳолатда сақлаб турилади. Кузги-қишки экиш мавсумини фарқланиш хусусияти шундан иборатки, бунда ёруғлик ва ҳарорат мунтазам пасайиб боради ва кун узунлиги қисқаради. Бу эса ўсимликларни ўсиб-ривожланиши кескин ёмонлашувига сабаб бўлади. Шунинг учун бир томондан уруғ ва кўчат эрта экилса, ўсимлик август-сентябрь ойларидаги қуёш инсоляциядан самарали фойдаланади ва бу помидор (8-10 кг/м2) ва бодринг (10-12 кг/м2) экинларига юқори ҳосил тўплашга имкон яратилади.\nПомидор ва бодринг кўчатларини экишнинг энг мақбул муддатлари Қорақалпоғистон Республикаси ва Хоразм вилояти учун - август бошида, Сурхондарё ва Қашқадарё вилоятлари учун - август охирида, Тошкент, Самарқанд ва Фарғона вилоятлари учун 15-20 август ҳисобланади.\nУшбу муддатларда уруғ ва кўчат экилганда бодрингни мевага кириши октябрнинг биринчи декадасида, помидорнинг эса ноябрь ойининг ўртасига тўғри келади. Бунда бодрингнинг F1 Орзу, Борхан, Джемре, Артист, Мультистар, Экспоза дурагайларининг ҳосилдорлиги 1 м2 дан 10 кг. гача; помидорнинг Субҳидам, Гулқанд навларининг 1 м2 дан 6-8 кг.; F1 Белле, Тави-Рака, Фенда, Видетта, Виласко дурагайлариники эса 10-12 кг. га тўғри келади.\nКузги-қишки мавсумда помидорнинг 30-35 кунлик кўчатини экиш учун унинг уруғини иссиқхонага кўрсатилган муддатдан 35-40 кун олдин экилади.\nКузги-қишки мавсумда ёруғлик паст бўлганлиги сабабли, қишки-баҳорги мавсумга нисбатан сабзавот экинларининг озиқланиш майдони (экиш схемаси) бирмунча каттароқ олинади. Помидор кўчатини экиш учун икки хил экиш схемаси: бир қаторли 80х40 см ва икки қаторли лентасимон (80+80)/2х40 см қўлланилади.\nБодрингнинг F1 Орзу, Борхан, Джемре, Мультистар, Экспоза, Артист уруғсиз дурагайлари катта озиқланиш майдонига муҳтож. Бунда бир қаторли 80х50 см ва икки қаторли лентасимон (90+90)/2х50 см схемада экилади. Бу экиш схемасида 1 м2 да 3 та ўсимлик жойлаштирилади. Бунинг учун ўсимлик баланд (30-40 см) жўякка экилади, суғориш эса чуқур эгатдан суғорилади.\nБодринг илдиз тизимига намлик пастдан тепага фильтрлаш орқали ўтса, илдиз бўйни атрофини ортиқча намланишдан сақлайди, жўякни зичланишдан ва суғоргандан кейин қатқалоқ бўлишининг олдини олади.\nИссиқхоналарда бодринг ва помидор етиштиришда ўсимликка шакл бериш мажбурий тадбир ҳисобланади. Бодринг тик симбағазларга боғлаб шакллантирилганда пастки бўғинларда 2 тадан мева ва шунча барглар қолдирилади, ўрта қисмида 2-3 та мева ва шунча барглар, тепадаги шохлар поғонасида 1-2 мева ва 2-3 та барглар бўлиши керак.\nПомидор ўсимлигининг ўсишини чеклаш 7-8 шодада бажарилади. Биринчи шингилдан мевалари териб олингандан кейин пастки барглар олиб ташланади. Бу ўсимлик орасида ҳаво алмашинувини ва ёруғлик тушишини яхшилайди. Меваларни тугишини яхшилаш учун гул шингилларига ўстирувчи модда билан ишлов берилади.\nИссиқхоналарда оқилона ҳарорат тартиботини сақлаш муҳим аҳамиятга эга. Помидор мева тугабошлаганда ҳаво ҳарорати қуёшли кунларда 21-22ОС, булутли бўлганда 19-20ОС, кечаси 16-17ОС; ёппасига мева тугаётган даврда ҳароратни 2-3ОС га кўтариш тавсия қилинади.\nТупроқ ҳарорати ҳаво ҳароратидан 3-4ОС га камроқ бўлиши керак. Помидор етиштирилаётган иссиқхоналарда ҳавонинг нисбий намлигини 60-70% сақлаб туриш керак.\nБодринг учун қуёшли кунларда ҳаво ҳарорати 25-28ОС, булутли бўлганда 20-22ОС ва кечаси 18-20ОС дан паст бўлиши керак эмас. Шундай ҳарорат тартиботи ўсимликнинг яхши ривожланишига мойиллик қилади; ҳосил тўплаши яхши бўлади ва ун шудринг ҳамда сохта ун шудринг касалликларининг тарқалишига йўл қўймайди.\nБодринг намталаб ўсимлик бўлиб, ёппасига ҳосилга кирган даврда суғоришдан олдинги тупроқ намлиги чегараланган дала нам сиғимига нисбатан 85-90%, ҳавонинг нисбий намлиги 75-80 фоиздан кам бўлмаслиги керак.\nБодринг ҳосилини мевалар қизиб кетмасдан эрталаб терган маъқул, чунки куннинг иккинчи ярмида терилган мевалар кўп сақланмайди, тез айниб қолади. Тайёр маҳсулот сифатига катта эътибор билан қараш, кўк меванинг жуда ўсиб кетишига йўл қўймаслик керак. Агар ўсиб кетса, унинг сифати ва мазаси йўқолади. Шунинг учун бодринг мевалари пишиб етилган вақтида териб олиш лозим, шунингдек, ўз муддатида териб олиш орқали ўсимликдаги бошқа меваларнинг тезроқ катталашишига ва товарбоп ҳосил бўлишига замин яратилади.\nСабзавот, полиз экинлари ва картошкачилик ИТИ